υγεία – Sarajevo – ασταμάτητη μηχανή\nHome Posts tagged "υγεία"\nΠέμπτη 13 Αυγούστου. Θα πρέπει να υπάρχουν «σουηδικοί θύλακες» μέσα στην ελληνική επικράτεια! Δεν εξηγείται αλλιώς. Και ο «τεταρτοαυγουστιανός του ‘20» που θέλει να επιβάλει σιωπή στους αιρετικούς και στους διαφωνούντες πετώντας τους με εισαγγελική διαταγή στην «κοινή δεξαμενή» των τερατολόγων (πάντα για το καλό της υγείας του λαού) θα πρέπει να συλλάβει και να στείλει σε τίποτα ξερονήσια αυτούς τους «επώνυμους» ντόπιους γιατρούς που, πότε πότε, σε επαρχιακά μήντια, σπάνε την ομερτά των τρόφιμων των φαρμακοβιομηχανιών και της τρομοκρατίας τους.\nΣτον Κώστα Γουργουλιάνη έχουμε ξανα-αναφερθεί. Δεν δείχνει να είναι «ψηφόφορος του Trump» – εκτός αν η Λάρισα, λόγω στρατηγείου του νατο, ανήκει επίσημα στην πλήρη δικαιοδοσία της Ουάσιγκτον… Και στο πόστο του (καθηγητής πνευμονολογίας και διευθυντής της αντίστοιχης πανεπιστημιακής κλινικής του πανεπιστημίου Θεσσαλίας) δεν είναι λιγότερο σπουδαγμένος ή λιγότερο έμπειρος από κάθε ιερέα και αρχιερέα της γνωστής ιερής συνόδου. Το αντίθετο. Έχει αρκετά βαρύ βιογραφικό ερευνών και δημοσιεύσεων. Και τότε γιατί είναι αιρετικός; Μάλλον επειδή είναι ειλικρινής: δεν χρηματίζεται όπως άλλοι…\nΝα τι δήλωσε μεταξύ άλλων πριν 5 ημέρες (απ’ το site trikalavoice – ευχαριστούμε τον Σ.) για την «παρέλαση θανάτου μέσω κρουσμάτων» που προσπαθούν να στήσουν τα ντόπια ζόμπι:\n…Για την περίοδο του καλοκαιριού, εγώ δεν περίμενα να έχουμε λιγότερα κρούσματα αλλά να έχουμε ακόμα περισσότερα από ότι τώρα. Ο λόγος είναι ότι κάνουμε τώρα περισσότερα τεστ, μπορεί να φτάσουν και τα 24.000 τεστ την ημέρα, άρα είναι λογικό ότι θα εντοπιστούν και περισσότερα κρούσματα. Την άνοιξη δεν γινόταν αυτό να το κάνουμε γιατί δεν υπήρχαν τα υλικά να το κάνουμε εκείνη τη στιγμή. Η αύξηση των κρουσμάτων βέβαια είναι και διότι ο κόσμος έχει βγει έξω και έρχεται κοντά ο ένας στον άλλο.\nΗ κατάσταση αυτή τη στιγμή είναι μια κατάσταση ‘χορού’ με τον ιό, έτσι θα πορευτούμε για τους επόμενους μήνες. Η μεταδοτικότητα του ιού έχει αυξηθεί, όμως κάτι αισιόδοξο που βλέπουμε είναι ο μικρός αριθμός των διασωληνωμένων ασθενών. Και αυτό που συνήθως γίνεται, και έγινε και με τον SARS, είναι ότι όταν έγινε περισσότερο μεταδοτικός έκανε ήπια συμπτώματα και δεν σκότωνε, και έτσι δείχνει ότι θα γίνει και με αυτόν τον κορονοϊό…\nΉπια συμπτώματα; Δεν σκοτώνει; Τι λέτε κύριε; Και πώς θα πουληθεί / επιβληθεί η τούρμπο σωτηρία μας; Πώς θα επιβληθεί αυτή η «νέα κανονικότητα» της γενικευμένα ακρωτηριασμένης ζωής που τόσο έχει διαφημιστεί σαν αναγκαία για την επιβίωση του είδους (σε συνθήκες 4ης βιομηχανικής επανάστασης);\n(φωτογραφία: Οι «νέοι τρομοκράτες» της εποχής. Δεν υπάρχει απορρυπαντικό / αντισηπτικό στο πλάνο, δεν φοράνε γάντια, δεν φοράνε μάσκες, και… ΦΙΛΙΟΥΝΤΑΙ!!! Αν είναι δυνατόν!!! ΦΙΛΙΟΥΝΤΑΙ!!! Απίστευτο!!! Ωιμέ!!! Τέτοια εγκληματική αδιαφορία για τον παππού και την γιαγιά; Βγαίνει και μια καρδούλα απ’ το φιλί τους – αντί να βγει ο κορονοϊός!!! Είναι δυνατόν να αφήσουμε τη νεολαία μας να διαφθείρεται έτσι;\nΝα που συναντιούνται το παπαδαριό και οι τρομοκράτες του υγιεινισμού: στην καταπολέμηση των (κοινωνικά ανεύθυνων, δηλαδή ανήθικων) «υγιεινονομικών βομβών»… που δεν είναι πια οι ηλικίες του δημοτικού…\nΟι φίλοι της καραντίνας τί κάνουν; Γιατί δεν παίρνουν τα ρόπαλά τους να βγουν στις πλατείες να βάλουν τάξη;)\n13/08/2020 13/08/2020 covid19, νόμοι σχέσεις, υγεία\nΌ,τι πεις εσύ αφεντικό!\nΤετάρτη 12 Αυγούστου. Γράφαμε χτες δυο τρία πράγματα για την σουηδία. Εντελώς συμπτωματικά ένα δεξιό site (φίλος της καραντίνας φυσικά) έπιασε το ίδιο θέμα – αλλά με τον εντελώς ανάποδο τρόπο: το «αμφιλεγόμενο πείραμα» και οι δηλώσεις του «αρχιτέκτονά» του, που «δεν τις υποστηρίζουν τα διαθέσιμα στοιχεία». Παρότι δεν είναι το πιο κραυγαλέο, είναι ένα χαρακτηριστικό παράδειγμα του πως η οργανωμένη δημαγωγία αντιστρέφει την πραγματικότητα.\nΑυτό που δήλωσε ο επιδημιολόγος Andes Tegnell, επικεφαλής της «υπηρεσίας δημόσιας υγείας της σουηδίας» που είναι ανεξάρτητη απ’ το κράτος και δεν παίρνει εντολές από δαύτο, ήταν πως η γενική ανοσία πληθυσμού κινείται μεταξύ 20% και 30%, και λίγο ψηλότερα σε κάποιες περιοχές. (Αυτό γράφαμε χτες, μεταφέροντας τα λόγια της Soo Aleman – έφαγες την πτωμαΐνη σου;)\nΠοιά είναι, όμως, τα «στοιχεία» που επικαλείται «η εφημερίδα» τα οποία διαψεύδουν τις χθεσινές δηλώσεις του Tegnell; Είναι μια έρευνα … των αρχών του περασμένου Ιούνη (πριν δύο μήνες το λιγότερο…), λες και σ’ αυτούς τους δυο μήνες στην σουηδική επικράτεια – και μόνο σ’ αυτήν – ο covid-19 σταμάτησε να μεταδίδεται και την έκανε… Όμως ακόμα κι εκείνη η έρευνα, που έδινε ένα ποσοστό 6% του δείγματος με ανοσία, ανίχνευε τα αντισώματα στο αίμα – ενώ πολλές έρευνες διεθνώς δείχνουν σταθερά ότι ο κυριότερος τρόπος άμυνας του ανθρώπινου οργανισμού στον κωρονοϊό, ειδικά στις νεαρές και «μεσαίες» ηλικίες, δεν είναι η παραγωγή αντισωμάτων (ή παίζει μικρό ρόλο), είναι κυρίως τα Τ κύτταρα!\nΜε δυο λόγια οι «αποδείξεις» αυτών των ντόπιων φίλων της καραντίνας θα γίνονταν περίγελως ακόμα και μεταξύ τελειόφοιτων της ιατρικής. Γίνονται όμως πιστευτές μεταξύ ενός κοινού που αγνοεί και που πιέζεται να φοβάται: ααααα… να, η σουηδία απέτυχε… ενώ το ελλαδιστάν πέτυχε… οπότε….\nΈτσι δουλεύει – όσο δουλεύει… – το πράγμα. «Πίστευε και μη ερεύνα»!\n12/08/2020 12/08/2020 covid19, νόμοι σχέσεις, σουηδία, υγεία\nΤετάρτη 12 Αυγούστου. Δεν φτάνει που ανακοίνωσε την πρώτη «επίσημη έγκριση» αντι-covid 19 εμβολίου… Είναι ότι το βάφτισε με όνομα τέτοιο για να μπριζάρει το ψοφιοκουναβιστάν. Άκου «Σπούτνικ 5»!\nΑλλά τι είναι αυτό που η ανεγκέφαλη αλεπού (aka Putin) πουλάει σαν έτοιμο εμβόλιο; Δοκιμάστηκε σε 38 (ολογράφως: τριάντα οκτώ) εθελοντές, που σημαίνει ότι απλά τελείωσε την αρχική «φάση 1» των δοκιμών· ενόσω η διεθνής πρακτική είναι ότι πριν δοθεί οποιαδήποτε έγκριση να έχουν προηγηθεί 3 φάσεις δοκιμών, κάθε φορά με πολλαπλάσια άτομα, και με όλο μεγαλύτερη διάρκεια ελέγχου.\nΜε δυο λόγια το «Σπούτνικ 5» με βάση τα διεθνή στάνταρ είναι απλά ένα εμβόλιο υπό δοκιμή, που απέχει πολύ ακόμα απ’ το να θεωρηθεί (έστω και με τις δηλητηριώδεις προδιαγραφές που έχουν καθιερωθεί πια) ασφαλές… Θα πείτε: ναι, αλλά το έκανε μία κόρη του Putin· αυτό δεν είναι αρκετό; Για τις δημόσιες σχέσεις μπορεί να είναι – τελεία.\nΗ Μόσχα θέλει να πάρει το «χρυσό» στον αγώνα δρόμου των big pharma για την «σωτηρία της ανθρωπότητας» από κάτι που δεν κινδυνεύει… Άντε να δεχτεί κανείς πως αφού όλοι οι φαρμακοδρομείς είναι ντοπαρισμένοι, γιατί οι ρώσοι να είναι εξαίρεση… Άντε να δεχτεί ότι έχουν καλύτερα ερευνητικά team στον τομέα «κορονωϊοί» σε σχέση με τους δυτικούς ανταγωνιστές τους.\nΑλλά να κόβουν δρόμο διατρέχοντας κάθετα τον στίβο, ε αυτό… μόνο σαν τρολιά μπορεί να εκληφθεί!! Κυρία ανεγκέφαλη αλεπού: κάλιο μαλλί της γριάς παρά σπούτνικ 5!\n(Επειδή η ανεγκέφαλη αλεπού έχει αρκετούς οπαδούς στα μέρη μας, θέλουμε να δούμε την ντόπια ιερά συνόδο να προσπαθεί να τους πείσει ότι καλύτερα να είναι μαντρωμένοι παρά να ψωνίζει το ελλαδιστάν σωτηρία απ’ το ρωσικό ράφι! Θέλουμε να τους δούμε ύστερα αυτούς τους ιερείς να προσπαθούν να πείσουν το πόπολο ότι το καλό stuff είναι μόνο το δυτικό, και θα πρέπει να κάνουν υπομονή και να ζουν φασκιωμένοι μέχρι να ετοιμαστεί… Θέλουμε να τους δούμε επίσης σε λίγο καιρό που θα έχει τελειώσει η φάση 3 και για το κινέζικο εμβόλιο…\nΈ ρε γλέντια!)\n12/08/2020 12/08/2020 covid19, νόμοι σχέσεις, ρωσία, υγεία\nΆλλαξες συμπεριφορά; Την παλιά την κρέμασες στη ντουλάπα;\nΤρίτη 11 Αυγούστου. Χρειαζόταν, αναμφίβολα! Μια παγκόσμια εκστρατεία υπέρ της χειρουργικής μάσκας! Υποθέτουμε πως αν σας συμβουλέψει γι’ αυτό μια «συμμαχία» με μέλη σαν τον π.ο.υ., τα αμερικανικά cds (του δόκτορος Φάουτσι…), το facebook, και την google, (ο διεθνής Νταλάρας, ο Bono; συμμετέχει κι αυτός;) τότε όλες οι αμφιβολίες ή/και οι αντιρρήσεις που έχετε μέσα σας θα σπάσουν…\nΥπάρχουν βέβαια ορισμένες κρατικές αρχές (κρατικές – όχι τίποτα αναρχοκομμουνιστικά αποβράσματα σαν ελόγου μας!) που αρνούνται να πειθαρχήσουν. Κι αν για το σουηδικό κράτος η κουδούνα έχει κρεμαστεί προ πολλού, τι να πει κανείς για το νορβηγικό, το δανέζικο, το φινλανδικό ή το ολλανδικό, που υπήρξαν «τύποι και υπογραμμοί» στα πραξικοπήματα και στις καθολικές απαγορεύσεις;\nΤο πολύ άσχημο είναι ότι βγάζουν γλώσσα. Δεν υπάρχει καμμία επιστημονική απόδειξη ότι οι μάσκες προστατεύουν απ’ την διάδοση του ιού δήλωσε τις προάλλες ο ολλανδός υπ.υγ., λες και ήταν βαλτός… Γιατί ναι, είναι αλήθεια, δεν υπάρχει τέτοια επιστημονική απόδειξη· υπάρχουν μάλιστα κάτι λίγες που δείχνουν το αντίθετο. Αλλά «επιστήμη» (σε εισαγωγικά) είναι αυτό που ισχυρίζονται οι εγκάθετοι των φαρμακοβιομηχανιών και των big tech, τελεία και παύλα. Και ποιός τολμάει να τις αμφισβητήσει;\nΚαι γιατί χρειάζεται παγκόσμια εκστρατεία; Δεν θα σας το πούμε ευθέως. Θα σας προτείνουμε κάτι που ξέφυγε απ’ τον καθεστωτικό economist στις 8 Ιούλη. Κάτω απ’ τον τίτλο face-off over face-masks: Europe’s latest north-south split η ναυαρχίδα του αγγλικού κεφάλαιου (εκτός αν οι επαναστάτες φίλοι της καραντίνας κ.λπ. έχουν αντίρρηση…) ο economist έγραφε (ο τονισμός δικός μας):\nΗ άρνηση του να φοράς μάσκες είναι εκτεταμένη στο μεγαλύτερο μέρος της Ευρώπης. Τον Φεβρουάριο το YouGov, μια εταιρεία δημοσκοπήσεων, άρχισε την συνεργασία της με το Imperial College London, για να παρακολουθεί τις συμπεριφορικές αλλαγές σε σχέση με τον covid-19. Το YouGov ιχνηλατεί τις συνήθειες 21.000 ανθρώπων σε 20 χώρες, σε εβδομαδιαία βάση…\nΧμμμ…. Το τόσο αγαπημένο στην ασταμάτητη μηχανή Imperial College, του τόσο αγαπημένου Ferguson, με τις τόσο αγαπημένες Αρμαγεδωνικές «επιστημονικές» προβλέψεις του για το τέλος του κόσμου, είναι γνωστό παραμάγαζο των big pharma, των big tech, των big insurance και διάφορων κρατικών / παρακρατικών μηχανισμών. Και τι καούρα είχε, λέτε, τον περασμένο Φλεβάρη εκτός απ’ το να κουρντίζει τους Αρμαγεδωνικούς αλγόριθμούς του; Να μετράει τις αλλαγές συμπεριφοράς των πρωτοκοσμικών…\nΚαθόλου αυθαίρετα! Γιατί περί αυτού πρόκειται. Εν όψει της ριζικής κοινωνικής αναδιάρθρωσης της 4ης βιομηχανικής επανάστασης, το σύνθημα που οι φανατικοί νεοκρατιστές κάθε είδους δεν μπορούν να δουν πίσω απ’ τον τσαχπίνη covid-19 γράφει ΑΥΤΑ ΠΟΥ ΞΕΡΑΤΕ ΝΑ ΤΑ ΞΕΧΑΣΕΤΕ!!! Πράγμα που σημαίνει μαζική αλλαγή συμπεριφορών – και διαρκή έλεγχο αυτών των «νέων» συμπεριφορών, αφού εξάλλου πρέπει να ξερνάνε ακατάπαυστα data.\nΟ έντιμα αφελής θα υποθέσει ότι κάτι τέτοιο είναι αδύνατο, αδιανόητο· και πως ο economist δόλια έβαλε στους στόχους του Imperial και των δημοσκόπων του μια ανύπαρκτη πρόθεση. Γιατί να μετράνε σε εβδομαδιαία βάση την αλλαγή συμπεριφοράς 21.000 υπηκόων που υφίστανται δημαγωγικό carpet bombing περί επερχόμενου θανάτου; Όχι βέβαια! Τίποτα το ανύπαρκτο!! Η ναυαρχίδα του αγγλικού κεφάλαιου επιχαίροντας απλά επανέλαβε την κοινότοπη αλήθεια! ΑΥΤΑ ΠΟΥ ΞΕΡΑΤΕ ΝΑ ΤΑ ΞΕΧΑΣΕΤΕ!\nΟι μάσκες είναι ένα μεταβατικό εργαλείο σ’ αυτήν την βίαιη εκστρατεία μαζικής αλλαγής συμπεριφοράς. Οι κατ’ οίκον φυλακίσεις και οι καθολικές απαγορεύσεις κυκλοφορίας ήταν το προηγούμενο εργαλείο, και οι κοινωνιολόγοι / ανθρωπολόγοι των αφεντικών θα πρέπει να έχουν συμπεράνει ότι «δούλεψε» με επιτυχία.\nΑκόμα και διεθνή εκστρατεία μπορούν να οργανώσουν γι’ αυτό το τωρινό μεταβατικό εργαλείο, αφενός για να δημιουργήσουν ένα περιβάλλον θεαματικής «νομιμότητας» για όσους / όσες καθόλου δεν γουστάρουν υπόγεια καθώς φοβούνται τα πρόστιμα· και απ’ την άλλη για να περιθωριοποιήσουν εκείνους που δεν γουστάρουν ανοικτά, είτε έχουν συνειδητοποιήσει περί τίνος πρόκειται είτε όχι (ακόμα).\nΔεν είναι η μάσκα η «νέα κανονικότητα». Αυτή η εκστρατεία είναι βίαιη, είναι επιθετική, αλλά είναι προσωρινή. Η «νέα κανονικότητα» είναι η υπακοή τους ειδικούς της υγείας! Αν αύριο πουν ότι πρέπει ο κόσμος να φοράει μπαντονέτες στ’ αυτιά, να τις φοράει!\nΚι αν πουν «ήρθε το σωτήριο εμβόλιο, προλάβατε! προλάβατε!» θα πρέπει να γίνονται ουρές έξω απ’ τα εμβολιαστήρια…\n11/08/2020 11/08/2020 covid19, νόμοι σχέσεις, υγεία\nΈφαγες την πτωμαΐνη σου;\nΤρίτη 11 Αυγούστου. Το ότι η μάσκα είναι ένα «ενδιάμεσο» στάδιο για την εμπέδωση της πειθαρχίας στις προσταγές και τις νόρμες των αφεντικών της 4ης βιομηχανικής επανάστασης το αποκάλυψε (έμμεσα φυσικά) ο ίδιος ο ντόκτορ Fauci, πριν 1,5 μήνα. Όχι, δεν είναι οι μάσκες η καούρα του. Τα εμβόλια είναι! (Καθόλου παράξενο, δεν συμφωνείτε;)\nΜιλώντας στο cnn στις 29 Ιούνη δήλωσε πως οι καλύτερες ελπίδες του είναι ότι το σωτήριο εμβόλιο θα είναι αποτελεσματικό κατά 70% με 75% (χωρίς να διευκρινίσει αν το υπόλοιπο 25% – 30% θα είναι απλά «αποτυχία» ή «αποτυχία με παρενέργειες»…). Αλλά, συνέχισε:\n.. Με ένα τέτοιο ποσοστό επιτυχίας συν το γεγονός ότι ένα μεγάλο ποσοστό ανθρώπων δεν θέλει να εμβολιαστεί κατά του covid-19 δεν θα πετύχουμε ανοσία αγέλης… (Για τους ευαίσθητους φίλους της καραντίνας αυτόν τον όρο χρησιμοποίησε: «herd immunity». Αν νόμιζαν ότι φιλώντας τα genitals των φαρμακοβιομηχανιών και των κάθε είδους εκπροσώπων τους θα πετύχαιναν το «immunity» αλλά θα γλύτωναν το «herd» κορόιδα πιάστηκαν!)\nΚατά τον δόκτορα, για να αντιμετωπιστεί αυτό το πρόβλημα της κοινωνικής άρνησης, θα πρέπει να χρησιμοποιηθούν περσόνες «αναγνωρίσιμες» απ’ τις κοινωνίες, με τις οποίες αυτές να ταυτίζονται: γνωστοί αθλητές, διάφοροι «ήρωες»… influencers εν πάσει περιπτώσει. (Δεν είπε για την πληρωμή τους, αλλά αυτά είναι αυτονόητα).\nΕν τω μεταξύ, παράλληλα με αυτήν την «εκστρατεία γοητείας» (που θα είναι, απλά, η εμπροσθοφυλακή της καταστολής) πρέπει να σπάσει ο τσαμπουκάς. Και κυρίως, να εμποδιστεί η απόκτηση γενικής ανοσίας πληθυσμού με φυσικό τρόπο!\nΑυτό ήταν απ’ την αρχή το κέντρο της τρομοεκστρατείας, κι όλων των άθλιων «επιχειρημάτων» των «ειδικών» του κράτους και των αφεντικών: το να αποφευχθεί η φυσική ανοσία έναντι ενός γενικά ακίνδυνου ιού, να συντηρηθεί τεχνητά ο τρόμος και η ανάγκη φαρμακευτικής σωτηρίας και επιτήρησης, ώστε να εδραιωθεί (για τις επόμενες δεκαετίες) το βιο-πληροφορικο-ασφαλίτικο σύμπλεγμα.\nΗ Soo Aleman νοσοκομειακή γιατρός, πανεπιστημιακή και βασική ερευνήτρια στο γνωστό Karolinska Institutet της σουηδίας (όπου δεν παίζει η τιμωρία με τη μάσκα…), δίνοντας συνέντευξη στις 10 Ιούλη στον Freddie Sayers του “lockdowntv”, δέχτηκε την ερώτηση:\n… Πώς εκτιμάτε το γεγονός ότι ενώ τα θετικά τεστ στη σουηδία αυξάνουν τον τελευταίο καιρό οι νοσηλείες και οι θάνατοι, αντίθετα, μειώνονται πάρα πολύ έντονα;\nΜαντέψτε την απάντησή της, απάντηση που συχαίνονται σαν τις αμαρτίες τους όλα τα φερέφωνα του συμπλέγματος, ντόπια και ξένα:\nΠράγματι έτσι συμβαίνει. Και ο λόγος είναι απλός: γίνονται τώρα πολύ περισσότερα τεστ. Στην Στοκχόλμη αυτά τα τεστ είναι δωρεάν, και μπορεί να τα κάνει όποιος θέλει. Αλλά δεν μας ανησυχεί η αύξηση των θετικών δειγμάτων αφού έχουμε ραγδαία μείωση τόσο των σοβαρών περιστατικών όσο και των θανάτων. Ο συνδυασμός αυτών των δύο τάσεων δείχνει ότι πλησιάζουμε προς την φυσική γενική ανοσία του πληθυσμού – τώρα, με βάση τις έρευνές μας, σίγουρα ένα 30% την έχει, είτε με αντισώματα είτε, κυρίως, με τα T κύτταρα….\nΚαταλάβατε τι ρόλο παίζει η τρομο-βιομηχανία του «αμάν, αμάν, τα κρούσματα!» στα μέρη μας και όχι μόνο; Αντιστρέφει την πραγματικότητα και προσπαθεί να χρησιμοποιήσει την πορεία προς την χωρίς εμβόλια γενική ανοσία του πληθυσμού εναντίον της! Και υπέρ των συμφερόντων των big pharma!\nΚαταλάβατε τι σημαίνει εν προκειμένω αλλαγή συμπεριφοράς; Επιβεβλημένη αποβλάκωση σημαίνει!\n(φωτογραφία: Vivere pericolosamente…)\nΚάντε κάτι λοιπόν μην χάσω τα data!\nΔευτέρα 10 Αυγούστου. Δεν είναι και το μεγαλύτερο σουξέ του κόσμου. Αλλά ο “καλλιτέχνης” είναι απ’ τα πιο γνωστά καθάρματα του δυτικού κόσμου· έχει πολύ αίμα απ’ το ιράκ στα χέρια του. Και βέβαια συμβουλεύει τώρα όλους τους φίλους της καραντίνας ότι θα χρειαστούν μια “ψηφιακή επαλήθευση” (ταυτότητα υγείας δηλαδή) για να αποδεικνύουν την “κατάστασή τους” – στο μέλλον.\nΑλλά αυτό είναι η φυσική εξέλιξη διάολε!!! Ακόμα στα δέντρα είμαστε; Άιντε λοιπόν: ο Tony Blair συμβουλεύει, σε μόλις 1 λεπτό! Ακούστε τον! Πληρώνετε καλά για να μιλάει – δεν τα λέει έτσι…\n10/08/2020 10/08/2020 covid19, αγγλία, νόμοι σχέσεις, τεχνολογία, υγεία\nΚυριακή 9 Αυγούστου. Από μικρό κι από τρελό μαθαίνεις την αλήθεια – έλεγε μια παλιά παροιμία. Μ’ αυτό το θάρρος, της λαϊκής σοφίας, γράφαμε στις 26 του περασμένου Απρίλη:\nΕίναι ένα τόσο δα μικροσκοπικό πριγκηπάτο· με έκταση κάτι παραπάνω από το 1/20 της Αθήνας. Πληθυσμό με το ζόρι 40.000. Έχει όμως πρωτεύουσα, ονόματι Vaduz. Είναι ορεινό, ανάμεσα στην αυστρία και στην ελβετία, έχει ski resorts, και φυσικά είναι πλυντήριο («φορολογικός παράδεισος» στην καθώς πρέπει ορολογία). Όλα αυτά δεν το εμποδίζουν καθόλου να κάνει ένα άλμα στην πρωτοπορία της 4ης βιομηχανικής επανάστασης. Covid – 19 βοηθούντος.\nΗ διοίκηση του liechtenstein, ίσως και ο πρίγκηπας Johannes Adam Ferdinand Alois Josef Maria Marco d’Aviano Pius (για συντομία: Hans-Adam 2) αυτοπροσώπως, αποφάσισε λοιπόν ότι για το καλό της δημόσιας υγείας (έχουν πρόβλημα κι εκεί, με τον αέρα των Άλπεων;) πρέπει κάθε υπήκοος να φοράει ένα high tech βιομετρικό μπρασελέ, που θα μεταφέρει διαρκώς δεδομένα υγείας (θερμοκρασία, σφιγμούς, ένταση βήχα, ποιός ξέρει τι άλλο;) σε μια κεντρική βάση δεδομένων – στη γειτονική ελβετία.\nΣε πρώτη φορά το έχουν πάρει / φορέσει 2.000 απ’ τους υπηκόους. Τα δεδομένα τους συγκεντρώνονται, αναλύονται, αλγοριθμοποιούνται, και ο Mauro Pedrazzini, υπουργός εσωτερικών του πρίγκηπα, είναι ευχαριστημένος. Η κλινική μελέτη των δεδομένων γίνεται απ’ το υπουργείο υγείας της ελβετίας, κι όλα κουρντίζονται ώστε απ’ τον Σεπτέμβριο να μοιραστούν / φορεθούν τα μπρασελέ απ’ όλους / ες…\nΕ, ναι λοιπόν, είτε ήταν η αρχή το ευρωπαϊκό πριγκηπάτο είτε όχι, η ιστορία έχει συνέχεια. Πριν σχεδόν μια βδομάδα η δημοκρατία της σιγκαπούρης ανακοίνωσε ότι από μεθαύριο Δευτέρα 10 Αυγούστου όποιος μπαίνει στην επικράτειά της θα φοράει υποχρεωτικά ένα smart βραχιόλι, που θα ελέγχει τις κινήσεις του για τις επόμενες 2 εβδομάδες.\nΓια την ακρίβεια: όχι τις κινήσεις του, αλλά τη ακινησία του. Προκειμένου να προστατευτεί η υγεία των 5 μυρίων σιγκαπουριανών, οποιοσδήποτε κι αν μπαίνει στη χώρα μπαίνει ταυτόχρονα σε καραντίνα δύο εβδομάδων, αδιάφορο αν είναι «θετικός» ή «αρνητικός». Κι αυτό γιατί μια παλιά σιγκαπουριανή παροιμία λέει ότι «όποιος φυλάει τα ρούχα του έχει τα μισά».\nΑυτή η απαγόρευση / περιορισμός ίσχυε ήδη. Το καινούργιο είναι ότι – επιτέλους! – από μεθαύριο ο έλεγχος της συμμόρφωσης θα γίνεται ηλεκτρονικά / ψηφιακά, αντί να ιδρώνει ο κάθε σιγκαπουριανός αστυφύλακας να επιβεβαιώνει ότι η κατ’ οίκον (ή κατά ξενοδοχείο) απομόνωση τηρείται, εδώ κι εκεί.\nΤο ενδιαφέρον είναι ότι η δημοκρατία της σιγκαπούρης, λαμβάνοντας υπόψη ότι ένα «αρνητικό» τεστ σήμερα δεν σημαίνει και πολλά για αύριο, ακολουθεί πιστά το επίσημο manual της μόλυνσης και της κάθαρσης: 14 ημέρες στο καθαρτήριο, είτε θα έχεις αρρωστήσει – οπότε θα πας σε νοσοκομείο… – είτε όχι, είναι ικανός χρόνος για να αποδοθείς «καθαρός» στην πόλη / κράτος. Το άλλο ενδιαφέρον είναι ότι αν τα φορετά είναι η μια άκρη της επιτήρησης το cloud είναι η άλλη… Θέλουμε να πούμε: έστιν κλάουντ οφθαλμός ος τα πανθ’ ορά!\nΚαι τι οφθαλμός! Η παραβίαση της ατομικής καραντίνας συνεπάγεται είτε πρόστιμο έως και 7.272 δολάρια σιγκαπούρης (σχεδόν 4.500 ευρώ…) είτε 6 μήνες φυλακή. Έξι μήνες κλασσική, κανονική «αναλογική» φυλακή ή δυο βδομάδες αλγοριθμική; Αυτή είναι μια καλή ερώτηση…\n(Ξέρουμε τώρα τι θα πει ο χωρικός: «τίν μωρέ αυτά που λέτε για το θηρίο που μουγκρίζει πάνω σε ρόδες και φτύνει καπνό; αποτρελαθήκατε;»\nΟ.Κ. Το liechtenstein δεν κάνει στους αγνούς φίλους της καραντίνας γιατί είναι πριγκηπάτο… Η σιγκαπούρη δεν τους κάνει γιατί είναι στην ασία… Ποιός θέλουν να τους πει την συνέχεια του έργου;)\n09/08/2020 10/08/2020 covid19, νόμοι σχέσεις, σιγκαπούρη, τεχνολογία, υγεία\n09/08/2020 10/08/2020 covid19, νόμοι σχέσεις, τεχνολογία, υγεία\nΚυριακή 9 Αυγούστου. … Στα συμβόλαια που κλείνουμε ζητάμε απαλλαγή από αστικές ευθύνες και αποζημιώσεις. Είναι εύλογο για τα περισσότερα κράτη να σηκώσουν αυτό το ρίσκο στις δικές τους πλάτες, αφού πρόκειται για το εθνικό τους συμφέρον… Κοιτάξτε, πρόκειται για μια ειδική περίπτωση όπου εμείς, σαν εταιρεία, απλά δεν μπορούμε να πάρουμε την ευθύνη αν … σε τέσσερα χρόνια το εμβόλιο αρχίσει να έχει παρενέργειες…\nΑυτά δήλωσε πρόσφατα στο reuters ο Ruud Dobber, ceo της μεγάλης αγγλικής φαρμακοβιομηχανίας AstraZeneca, που έχει υπογράψει ήδη συμφωνίες για προμήθεια ενός πειραματικού, υπό δοκιμήν mRNA εμβολίου, σε μεγάλες ποσότητες, με τις ηπα, την αγγλία και διάφορα άλλα ευρωπαϊκά κράτη – όταν με την ευλογία του μεγαλοαδύναμου αποδειχθεί ότι μπορεί να σώσει την ανθρωπότητα· χωρίς να πάρει (η εταιρεία) την ευθύνη για τις συνέπειες της σωτηρίας… Μόνο την δόξα.\nΗ AstraZeneca θα δώσει (λέει) τα εμβόλια σε διάφορα κράτη «χωρίς κέρδος», σε «τιμή κόστους» (…) επειδή της έχουν χώσει έναν περίδρομο λεφτά για τις έρευνές της· άρα η «δωρεά» είναι πέτσινη. Αλλά και οι υπόλοιποι φιλόδοξοι σωτήρες, η Pfizer, η Sanofi, η Johnson & Johnson, η Moderna, η CureVac, τα ίδια deal κάνουν (ή σκοπεύουν): πρώτα θα μας απαλλάξετε απ’ τις νομικές και αστικές ευθύνες και μετά θα σας πουλήσουμε την φαρμακο-σωτηρία.\nΑπό πολλές απόψεις οι εταιρείες διαπραγματεύονται από θέση ισχύος. Αφού πρώτα με τους λακέδες τους («επιστήμονες», «ειδικούς», δημαγωγούς, πολιτικούς, περσόνες του θεάματος γενικά) πέτυχαν να στήσουν την τρομοεκστρατεία, μπορούν στη συνέχεια να εμφανιστούν σαν κανονικοί έμποροι λέγοντας: Εγώ έτσι το πουλάω. Αν δεν σου αρέσει μην το πάρεις!! Ποντάροντας στο απλό γεγονός ότι καμμία πολιτική βιτρίνα απ’ αυτές που συμμετείχαν ενεργά στο τρομοθέαμα του θανάτου απ’ τον covid-19 δεν θέλει να μείνει υπόλογη στο πόπολό της ότι υπάρχει «φάρμακο» αλλά δεν το αγοράζει λόγω παράλογων και ανήθικων απαιτήσεων των πωλητών…\nΥπάρχουν λοιπόν δύο σοβαρά και καθόλου λεπτά ζητήματα. Για το ένα σας ενημερώσαμε ήδη στις 27 Ιούλη (το ’πε κι ο γιατρός!). Ένα μικρό, πολύ μικρό μέρος απ’ αυτό που θα γλυτώσουν οι φαρμακοβιομηχανίες για τις «παράπλευρες απώλειες» των θαυμαστών αντι-covid εμβολίων τους (που δεν θα χρειάζονται, αλλά….), αν και εφόσον υπάρξουν και επιβληθούν, θα το αναλάβει το κάθε κράτος χωριστά, με την ιδιαίτερο τρόπο που μπορεί να το κάνει: μέσω ενός «ταμείου αποζημιώσεων για φαρμακευτικές βλάβες», με ανώτατο πλαφόν φυσικά. Υπάρχουν ήδη 19 κράτη που έχουν τις σχετικές νομοθεσίες, απ’ την ευρώπη (όχι το ελλαδιστάν… ακόμα, ε;), την βόρεια αμερική και την βορειοανατολική ασία (φωτογραφία επάνω, με το έτος νομοθέτησης ανά κράτος).\nΣύμφωνα με τον π.ο.υ. «εφόσον η κοινωνία επωφελείται από ένα φάρμακο δεν είναι δίκαιο να χρεώνεται ο κατασκευαστής του για το ότι κάποιοι απ’ αυτήν την κοινωνία έπαθαν ζημιά. Ας χρεωθεί η κοινωνία, δηλαδή το κράτος της». Προσπαθεί μάλιστα (ο π.ο.υ.) να πείσει κι άλλα κράτη να αναλάβουν τις ευθύνες τους· και το προσπαθεί τώρα! Με τον covid-19 σαν «επιχείρημα»…\nΑυτό είναι γνωστό σ’ όλους τους καπιταλιστικούς τομείς: ιδιωτικοποίηση των κερδών, κοινωνικοποίηση των ζημιών!\nΤο άλλο θέμα είναι μια απλή ερώτηση: για ποιόν λόγο του κόσμου πρέπει ο οποιοσδήποτε να εμπιστεύεται τέτοιους σωτήρες; Το «μονά κερδίζω / ζυγά χάνεις» έχει πάντα ένα περίστροφο κάπου δίπλα… Ας βγούν λοιπόν στα ίσια οι φαρμακοσωτήρες και οι λακέδες τους, φορτωμένοι με όλα τα πυροβόλα τους, κι ας τα κολάνε σε κάθε κεφάλι, ένα προς ένα, για να «πείσουν» για … τις καλές τους προθέσεις για την εξολόθρευση … του covid-19.\nΚάτι τέτοιο ναι! Είναι μια πρόταση που δεν μπορείς να αρνηθείς…\n09/08/2020 10/08/2020 covid19, νόμοι σχέσεις, υγεία, φαρμακοβιομηχανία\nΣάββατο 8 Αυγούστου. Έτσι θα συνέβαινε – πώς αλλιώς; Εδώ δεν πρόκειται για τις μάσκες, που έχουν γίνει η μεταβατική σημαία της πειθάρχησης. Πρόκειται για κάτι πιο ταπεινό που απλά έγινε μανία: τα αντισηπτικά.\nΟι δερματίτιδες έχουν αρχίσει να απλώνονται στα “χωρίς μικρόβια”, “υγιή” χέρια… Τόσο μυαλό έχουν οι υποτελείς! Έλουζαν, άραγε, τα χέρια τους με οινόπνευμα από παλιά; Ήξεραν τι αποτέλεσμα θα έχει αυτό στο δέρμα τους; Όχι. Τους είπαν να το κάνουν – και το έκαναν… Τους είπαν ότι έτσι θα σωθούν – και το πίστεψαν… Τώρα θα πρέπει να προσθέσουν και “ενυδατικές κρέμες” μπας και γλυτώσουν την ζημιά που προκαλούν τα οινοπνευματόλουτρα. Και καμμιά αλοιφή με κορτιζόνη: κι αυτή μπορεί να χρειαστεί… (Και βλέπουμε: οι αλλεργίες έρχονται…)\nΈτσι έχουν τα πράγματα: οι ειδικοί του κράτους και του κεφάλαιου δεν λύνουν προβλήματα, ούτε προστατεύουν κανέναν. Τους εαυτούς τους και τα συμφέροντά τους προστατεύουν, δημιουργώντας προβλήματα στους άλλους…\n08/08/2020 08/08/2020 covid19, νόμοι σχέσεις, υγεία


Αυξημένη τεστοστερόνη στις γυναίκες. Αιτίες και επιπτώσεις της ορμονικής αποτυχίας - Κύστη 2020\nΈνας σημαντικός βιολογικός ρόλος της ανδρικής ορμόνης στο σώμα μιας γυναίκας είναι επίσης στο γεγονός ότι αυτή η ουσία διεγείρει την ωρίμανση των ωαρίων στα θυλάκια, δηλαδή χωρίς αυτήν η αναπαραγωγική λειτουργία είναι αδύνατη. Όταν η τεστοστερόνη είναι μειωμένη στις γυναίκες, εμφανίζεται ορμονική στειρότητα λόγω της έλλειψης ωορρηξίας.\nΗ υπερβολική αρσενική ορμόνη συμβάλλει στην εμφάνιση σοβαρών διαταραχών της σωματικής και πνευματικής ανάπτυξης, καθίσταται η αιτία μιας σημαντικής επιδείνωσης της κατάστασης της αναπαραγωγικής υγείας των γυναικών. Εάν το επίπεδο της τεστοστερόνης αυξηθεί, μπορεί να οδηγήσει σε ορμονική μετατόπιση - μείωση της περιεκτικότητας των γυναικείων σεξουαλικών ορμονών στο αίμα και, κατά συνέπεια, στην αδυναμία της φυσιολογικής πορείας του εμμηνορροϊκού κύκλου.\nΤα συμπτώματα των ενδοκρινικών παθολογίας, λόγω της οποίας μια γυναίκα είναι μια αυξημένη τεστοστερόνη, είναι ένας συνδυασμός συμπτωμάτων όπως καθυστέρηση (εξαφάνιση) των μηνιαίων μεταβολών του αρσενικού σχήματος είδος, σχηματισμός φαλακρά μπαλώματα στο κεφάλι, η εμφάνιση των μαλλιών στις άτυπες μέρη του σώματος, ξαφνική αύξηση της σεξουαλικής, επιθετική συμπεριφορά (ευερεθιστότητα, αγένεια), αυξημένη φυσική αντοχή. Η εμφάνιση των εξωτερικών γεννητικών οργάνων μπορεί να αλλάξει (η κλειτορίδα αυξάνεται).\nΑλλαγή της φύσης της διατροφής. Συνιστάται η χρήση προϊόντων με υψηλή περιεκτικότητα σε οιστρογόνα (οι οποίες περιλαμβάνουν σόγια, τα μήλα, τα κεράσια, το σιτάρι, το ρύζι, φυτικό έλαιο. Είναι χρήσιμο να πίνουν γλυκό καφέ με την κρέμα).\nΕάν μια γυναίκα πάσχει από υψηλά συμπτώματα τεστοστερόνης και επίσης έχει υποθυρεοειδισμό, άγχος ή αντίσταση στην ινσουλίνη / διαβήτη, υπάρχει μεγάλη πιθανότητα ότι το PCOS είναι μια πιθανή κύρια αιτία ορμονικής ανισορροπίας ή μπορεί να συμβεί ως συνέπεια στο μέλλον.\nΣτις γυναίκες με PMS και PMDD - καταστάσεις που προκαλούνται από αυξημένα επίπεδα οιστρογόνων - παρατηρείται συχνά υψηλό θειικό DEA και τεστοστερόνη. Ταυτόχρονα, κατά τη διάρκεια της εμμηνόπαυσης (όταν η προγεστερόνη και η οιστραδιόλη είναι πολύ χαμηλά), η τεστοστερόνη στις γυναίκες βρίσκεται συνήθως πιο κοντά στο χαμηλότερο φυσιολογικό όριο. Για το λόγο αυτό, οι γιατροί έχουν αρχίσει πρόσφατα να πιστεύουν ότι οι αλλαγές στο περιεχόμενο των οιστρογόνων και της προγεστερόνης επηρεάζουν κάπως το επίπεδο της τεστοστερόνης.\nΤο άγχος έχει αρνητική επίδραση στο θηλυκό σώμα. Μπορεί να προκαλέσει υποθυρεοειδισμό και ταυτόχρονη μείωση του SHBG. Το στρες μπορεί επίσης να μειώσει τα επίπεδα οιστρογόνου και προγεστερόνης στο αίμα, τα οποία βοηθούν στον έλεγχο και τη διατήρηση της τεστοστερόνης κανονικής.\nΠριν να μάθετε πώς λειτουργεί η λαπαροσκόπηση, πρέπει να δοθούν λίγα λόγια για την προετοιμασία αυτής της επέμβασης. Η προεγχειρητική προετοιμασία σε αυτή την περίπτωση δεν διαφέρει πολύ από την προετοιμασία για οποιαδήποτε άλλη χειρουργική επέμβαση.\nΤα σχετικά σπάνια καλοήθη νεοπλάσματα του θυρεοειδούς αδένα περιλαμβάνουν το λεγόμενο αδένωμα των ογκοκυττάρων, ή αδένωμα από κύτταρα Gürtl (μετα-κλασσική βρογχοκήλη). Περιγράφοντας αυτή τη μορφή ενός όγκου θυρεοειδούς αδένα, πρέπει να σημειωθεί ότι ήδη από το 1911, ο Langhans περιέγραψε για πρώτη φορά αρκετές περιπτώσεις κακοήθους νεοπλάσματος του θυρεοειδούς αδένα με μια ιδιόμορφη ιστολογική δομή και τους κάλεσε μετά τον εγκέφαλο καρκίνο Getzov.


Λίστα: 12 γρήγορες κινήσεις για να μειώσεις το άγχος μέσα στην ημέρα σου | It's Possible\nαρχικηVIRALΛίστα: 12 γρήγορες κινήσεις για να μειώσεις το άγχος μέσα στην ημέρα σου\nΧρειάζονται μόλις ένα με δύο λεπτά για να αποβάλλεις τον άγχος σου, όσο περίεργο και να σου φαίνεται. Η αέναη μάχη μεταξύ υποχρεώσεων και ψυχικής υγείας ωστόσο, είναι κάτι που απασχολεί τους περισσότερους από εμάς. Το Thrive Global παραθέτει 14 τρόπους για να ηρεμείς άμεσα ακόμα και όταν το μυαλό σου έχει «χτυπήσει κόκκινο». Δοκίμασέ τους και σίγουρα δεν θα χάσεις!\nΑστρονόμοι ανακάλυψαν ασυνήθιστο αστρικό σύστημα με 6 ήλιους - Βρίσκεται 1.900 έτη φωτός μακριά από τη Γη


Ποια μέτρα εφαρμόζονται από σήμερα - Τι αλλάζει στην καθημερινότητα των ανεμβολίαστων - Βερενίκη News\nΠοια μέτρα εφαρμόζονται από σήμερα – Τι αλλάζει στην καθημερινότητα των ανεμβολίαστων\n23 Νοεμβρίου 2021 23 Νοεμβρίου 2021 061\nΣε εφαρμογή μπαίνουν από σήμερα, Δευτέρα 22 Νοεμβρίου, τα νέα έκτακτα μέτρα που εξήγγειλε ο πρωθυπουργός, Κυριάκος Μητσοτάκης το απόγευμα της προηγούμενη Πέμπτης\nΣε εφαρμογή μπαίνουν από σήμερα, Δευτέρα 22 Νοεμβρίου, τα νέα έκατακτα μέτρα προς αντιμετώπιση του νέου κύματος της πανδημίας της Covid19.\nΗ εξυπηρέτηση του κοινού γίνεται κατά προτίμηση, αλλά όχι αποκλειστικά, κατόπιν προγραμματισμένου ραντεβού. Το κοινό εισέρχεται κατόπιν υποχρεωτικής επίδειξης κατά την είσοδο πιστοποιητικού εμβολιασμού ή πιστοποιητικού νόσησης ή βεβαίωσης αρνητικού διαγνωστικού ελέγχου για κορωνοϊό (PCR ή rapid test). Οι ανήλικοι από τεσσάρων έως και 17 ετών δύνανται να προσκομίζουν, εναλλακτικά δήλωση αρνητικού αυτοδιαγνωστικού ελέγχου (self-test). Εξαιρούνται από την εφαρμογή του παρόντος σημείου απολύτως κατεπείγουσες περιπτώσεις, ιδίως πρόσβασης σε αστυνομικά τμήματα, που δεν επιδέχονται αναβολής.\nΛειτουργία με το αναγκαίο προσωπικό, εξυπηρέτηση κοινού μόνο σε επείγουσες περιπτώσεις και κατόπιν ραντεβού, εξαιρουμένων των τραπεζών και των περιπτώσεων στις οποίες δεν δύναται να προγραμματισθεί ραντεβού [επιχειρήσεις ταχυμεταφορών, ελληνικών ταχυδρομείων (ΕΛΤΑ), ΔΕΗ, ΕΥΔΑΠ κ.λπ.]. Ειδικώς ως προς τις τράπεζες, το κοινό εισέρχεται κατόπιν υποχρεωτικής επίδειξης κατά την είσοδο, πιστοποιητικού εμβολιασμού ή πιστοποιητικού νόσησης ή βεβαίωσης αρνητικού διαγνωστικού ελέγχου για κορωνοϊό (PCR ή rapid test). Οι ανήλικοι από τεσσάρων έως και 17 ετών δύνανται να προσκομίζουν, εναλλακτικά, δήλωση αρνητικού αυτοδιαγνωστικού ελέγχου (self-test).\nΚατά την είσοδο οι πολίτες υποχρεούνται να επιδεικνύουν, πιστοποιητικό εμβολιασμού ή πιστοποιητικού νόσησης ή βεβαίωσης αρνητικού διαγνωστικού ελέγχου για κορωνοϊό (PCR ή rapid test). Οι ανήλικοι από τεσσάρων έως και 17 ετών δύνανται να προσκομίζουν, εναλλακτικά, δήλωση αρνητικού αυτοδιαγνωστικού ελέγχου (self-test).\nΛειτουργία των επιχειρήσεων, σε ανοικτό υπαίθριο χώρο. Μέχρι 10 άτομα ανά τραπέζι και οι πελάτες εισέρχονται κατόπιν υποχρεωτικής επίδειξης κατά την είσοδο πιστοποιητικού εμβολιασμού ή πιστοποιητικού νόσησης ή βεβαίωσης αρνητικού διαγνωστικού ελέγχου για κορωνοϊό (PCR ή rapid test). Οι ανήλικοι από τεσσάρων έως 17 ετών δύνανται να προσκομίζουν, εναλλακτικά, δήλωση αρνητικού αυτοδιαγνωστικού ελέγχου (self-test).\nΣτις επιχειρήσεις λιανεμπορίου και κομμωτήρια οι πελάτες εισέρχονται με την επίδειξη πιστοποιητικού εμβολιασμού, ή πιστοποιητικού νόσησης, ή βεβαίωσης αρνητικού διαγνωστικού ελέγχου για κορωνοϊό COVID-19 (PCR ή rapid test). Οι ανήλικοι 4-17 ετών με αρνητικό αυτοδιαγνωστικό έλεγχο (self-test).\nΒΟΥΛΙΑΞΕ Ο ΜΑΚΡΥ ΓΙΑΛΟΣ ΑΠΟ ΤΟΥΡΙΣΜΟ ΤΟ ΚΑΛΟΚΑΙΡΙΑ\nΚΥΡΒΕΙΑ ΔΗΜΟΥ ΙΕΡΑΠΕΤΡΑΣ 2021\nadmin 3 Ιουλίου 2021 3 Ιουλίου 2021\n46.000 ΕΥΡΩ ΓΙΑ ΤΗΝ ΑΝΑΒΑΘΜΙΣΗ ΣΤΑΣΕΩΝ ΓΙΑ ΤΗΝ ΕΞΥΠΗΡΕΤΗΣΗ ΤΟΥ ΕΠΙΒΑΤΙΚΟΥ ΚΟΙΝΟΥ ΤΟΥ ΔΗΜΟΥ ΙΕΡΑΠΕΤΡΑΣ\nadmin 19 Νοεμβρίου 2021 19 Νοεμβρίου 2021\nTotal Users : 379897


Έστησαν τρικούβερτο γλέντι παρά τα μέτρα για τον κορονοϊό στον Τύρναβο - Τυρναβίτικα Νέα\nΘανάσης Κατσάνης 5 Αυγούστου 2020 6 Αυγούστου 2020\nΟ δήμαρχος Τυρνάβου, Γιάννης Κόκουρας μίλησε για το φαινόμενα συνωστισμού που παρατηρούνται σε γάμους που πραγματοποιούνται στην περιοχή, καταδικάζοντας τις εκδηλώσεις αυτές την περίοδο της έξαρσης της πανδημίας.\nΠροκλητική αδιαφορία για τα μέτρα κατά της διασποράς του κορονοϊού έδειξε ένα νιόπαντρο ζευγάρι στον Τύρναβο.\nΣύμφωνα με τον δήμαρχο της περιοχής που μίλησε στο Open οι τοπικές αρχές ενημερώθηκαν το βράδυ της Τρίτης πώς διοργανώθηκε μεγάλο γλέντι στην περιοχή με αφορμή έναν γάμο παρά τα νέα μέτρα που ορίζουν την παρουσία μέχρι 100 καλεσμένων.\nΟ Γιάννης Κόκουρας καταδίκασε τη στάση αυτή των συμπολιτών μας λέγοντας πώς οι αρχές δεν μπορούν να είναι σε κάθε εκδήλωση μετρώντας κάθε καλεσμένο και έκανε έκκληση για ατομική ευθύνη.\n«Είναι μια σημαντική στιγμή για το ζευγάρι αλλά τώρα προέχει η υγεία. Πρέπει να καταλάβουμε πώς οφείλουμε να προστατέψουμε τους φίλους, τους συγγενείς και τους γνωστούς μας που θα έρθουν σε μια τέτοια στιγμή» είπε ο δήμαρχος.\nΣχετικά με την προμήθεια δύο φορτηγών


Αεροδρόμιο στην Ίο - airliners.GR\nΑεροδρόμιο στην Ίο\nΔημοσίευσηαπό airport123 » 12 Νοέμ 2017, 14:39\nΑπό μία πρόφατη αναζήτησή μου στη Διαύγεια βρήκα αυτό το ενδιαφέρον :\nΈγκριση εκπόνησης μελετών κατασκευής Αεροδρομίου στην Ν.Ίο Κυκλάδων\nhttps://diavgeia.gov.gr/doc/%CE%A9%CE%9 ... nline=true\nΞέρουμε αν όντως θα προχωρήσει το εν λόγω έργο-δωρεά;\nRe: Αεροδρόμιο στην Ίο\nΔημοσίευσηαπό Air Greece » 12 Νοέμ 2017, 19:18\nΑεροδρόμιο στη Νιό; και γιατί δεν κάνουν μία μελέτη για αεροδρόμιο στην κάπως ακριτική Γαύδο που τόση πρόοδο έχουν κάνει οι κάτοικοι στον οικισμό τα τελευταία χρόνια και επιπλέον είναι το νοτιότερο άκρο τής Ευρώπης; Δύο καλές δικαιολογίες. Μα στη Νιό; που είναι τόσο κοντά στην κοσμοπολίτικη Σαντορίνη, μία απόσταση με το καραβάκι όσο Πειραιάς-Αίγινα;\nΔημοσίευσηαπό LEKPO1A » 12 Νοέμ 2017, 19:35\nΜιλάμε απλά για προμελέτη... όχι για κατασκευή. Υπάρχει πολύ ψωμί μέχρι την υλοποίηση, αν όντως φτάσει εκεί. Ουσιαστικά αναφέρει πως είναι Μελέτη Σκοπιμότητας.\nΚατά καιρούς έχουν γίνει μελέτες για αεροδρόμια στην Ηγουμενίτσα, στην Σαμοθράκη, στον βόρειο Έβρο, στις Σέρρες, στην Λακωνία, νέο αεροδρόμιο Μήλου, νέο αεροδρόμιο στην Κέρκυρα, νέο αεροδρόμιο στο Πόρτο Χέλι, πολιτικά α/δ σε Ανδραβίδα και Τρίπολη κ.α. Δεν σημαίνει ότι κατασκευάστηκαν κιόλας.\nΔημοσίευσηαπό costasim » 12 Νοέμ 2017, 19:50\n...ε αφού εκπονείται καί ΔΩΡΕΑΝ.\nΤώρα πώς μπορεί να εγκριθεί ως πρός την αρτιότητα της από τις ΥΠΗΡΕΣΙΕΣ ΤΟΥ ΔΗΜΟΥ, καί όχι από την ΥΠΑ; Μήπως αναλάβει κάποιος καί την ΔΩΡΕΑΝ ΚΑΤΑΣΚΕΥΗ, ή καί τις π.χ. απαλλοτριώσεις;\nΑυτά λέγονται ασκήσεις επί χάρτου, επειδή κάποιοι τοπικοί παράγοντες πιέζονται από τους ψηφοφόρους καί ...όταν θα έρθει ο κυρ ΥΠΟΥΡΓΟΣ στο νησί θα του είπουν οτί νά: έχωμεν έτοιμη μελέτην!, ενώ στους ψηφοφόρους οτι κάναμε το...χρέος μας!


Aastra 6737i Expandable IP Phone - Voip phones (PER.615786)\nΑρχική > Τηλεπικοινωνίες > VoIP Τηλέφωνα > AASTRA 6737I EXPANDABLE IP PHONE\nΤο Aastra 6737i συνδυάζει την εξαιρετική ποιότητα φωνής του ήχου HD με ισχυρά χαρακτηριστικά και την ευελιξία βασισμένο σε πρότυπα, carrier-grade προχωρημένο επίπεδο επεκτάσιμο τηλέφωνο IP.\nΛειτουργίες: Εμφάνιση έως και 9 γραμμές κλήσεων με LEDs, 4 γραμμή / κλήση κουμπιά εμφάνιση με LEDs, 4 πλήκτρα πλοήγησης, έως 12 προγραμματιζόμενα πλήκτρα με LEDs, προγραμματισόμενα μεχρι και 30 λειτουργείες, 8 ειδικά πλήκτρα για: μεταφορά, συνδιάσκεψη, αναμονή, επανάκληση, mute, 2 πλήκτρα έντασης, ηχείο, επιλογές, goodbye και callers List.\nΟθόνη και ενδείξεις: 144x128 pixels φωτιζόμενη οθόνη LCD. Ενδείξεις LED για κλήση και αναμονή μηνύματος.\nΠεριεχόμενα συσκευασίας: Aastra 6737i phone, ακουστικό και καλώδιο, 2 x πατάκια, καλώδιο δικτύου, ετικέτες προγραμματιζόμενων κουμπιών, kit για εγκατάσταση σε τοίχο, οδηγός εκγαταστασης.\nAASTRA 6737I EXPANDABLE IP PHONE (PER.615786)\n• Λειτουργίες: Εμφάνιση έως και 9 γραμμές κλήσεων με LEDs, 4 γραμμή / κλήση κουμπιά εμφάνιση με LEDs, 4 πλήκτρα πλοήγησης, έως 12 προγραμματιζόμενα πλήκτρα με LEDs, προγραμματισόμενα μεχρι και 30 λειτουργείες, 8 ειδικά πλήκτρα για: μεταφορά, συνδιάσκεψη, αναμονή, επανάκληση, mute, 2 πλήκτρα έντασης, ηχείο, επιλογές, goodbye και callers List.\n• Οθόνη και ενδείξεις: 144x128 pixels φωτιζόμενη οθόνη LCD. Ενδείξεις LED για κλήση και αναμονή μηνύματος.\n• Περιεχόμενα συσκευασίας: Aastra 6737i phone, ακουστικό και καλώδιο, 2 x πατάκια, καλώδιο δικτύου, ετικέτες προγραμματιζόμενων κουμπιών, kit για εγκατάσταση σε τοίχο, οδηγός εκγαταστασης.\nAASTRA 6737I EXPANDABLE IP PHONE PER.615786 PER.615786 AASTRA AASTRA VOIP PHONES Κατηγορία: VOIP PHONES •AASTRA στην κατηγορία VOIP PHONES Το Aastra 6737i συνδυάζει την εξαιρετική ποιότητα φωνής του ήχου HD με ισχυρά χαρακτηριστικά και την ευελιξία βασισμένο σε πρότυπα, carrier-grade προχωρημένο επίπεδο επεκτάσιμο τηλέφωνο IP. • Λειτουργίες: Εμφάνιση έως και 9 γραμμές κλήσεων με LEDs, 4 γραμμή / κλήση κουμπιά εμφάνιση με LEDs, 4 πλήκτρα πλοήγησης, έως 12 προγραμματιζόμενα πλήκτρα με LEDs, προγραμματισόμενα μεχρι και 30 λειτουργείες, 8 ειδικά πλήκτρα για: μεταφορά, συνδιάσκεψη, αναμονή, επανάκληση, mute, 2 πλήκτρα έντασης, ηχείο, επιλογές, goodbye και callers List. • Οθόνη και ενδείξεις: 144x128 pixels φωτιζόμενη οθόνη LCD. Ενδείξεις LED για κλήση και αναμονή μηνύματος. • Συνδέσεις δικτύου: Δύο θύρες Ethernet 10/100 Mbps (LAN και PC). • Τροφοδοσία: Υποστήριξη ολοκληρωμένου IEEE 802.3af Power Over Ethernet (PoE). Προσρμογέας ρεύματος (48V DC) πωλείται ξεχωριστά. • Περιεχόμενα συσκευασίας: Aastra 6737i phone, ακουστικό και καλώδιο, 2 x πατάκια, καλώδιο δικτύου, ετικέτες προγραμματιζόμενων κουμπιών, kit για εγκατάσταση σε τοίχο, οδηγός εκγαταστασης. • Διαστάσεις: 23.5 cm W x 20.8 cm D x 8.0 cm. • Βάρος: 940 g. • Εγγύηση: 2 χρόνια. DOA 7 ημερών AASTRA 6737I EXPANDABLE IP PHONE


Κρίστυ Λυκοπούλου στο Newsbomb.gr: «Είναι λεπτό το θέμα - Θα περάσω από ειδικές εξετάσεις» - Newsbomb\nGOSSIP 25/01/2022 18:55\nΘα χρειαστεί να κάνει νέες εξετάσεις.\nΗ Κρίστυ Λυκοπούλου μίλησε στο Newsbomb.gr για την κατάσταση της υγείας της μετά το εγκεφαλικό επεισόδιο που υπέστη το βράδυ της Δευτέρας (24/1)\nΣοβαρή περιπέτεια με την υγεία της είχε το βράδυ της Δευτέρας (24/1) η Κρίστυ Λυκοπούλου, η οποία έγινε ευρέως γνωστή στο τηλεοπτικό κοινό μέσα από τη συμμετοχή της από τη «Φάρμα».\nΗ μελαχρινή καλλονή ενημέρωσε τους διαδικτυακούς της φίλους μέσα από αναρτήσεις της στο instagram πως δεν αισθάνεται καλά και εισήχθη στο ΑΧΕΠΑ άμεσα, αναφέροντας στη συνέχεια πως πρόκειται για κρίση εγκεφαλικού επεισοδίου.\nΗ Κρίστυ μίλησε στο Newsbomb.gr. για την κατάσταση της υγείας της, τονίζοντας πως είναι λεπτό το θέμα και πως θα πάρει εξιτήριο απόψε, όμως θα χρειαστεί να ξαναμπεί στο νοσοκομείο.\n«Πέρασα εγκεφαλικό επεισόδιο και έκανα στο νοσοκομείο τις απαραίτητες εξετάσεις. Είναι πολύ λεπτό το θέμα. Σήμερα θα πάρω εξιτήριο, όμως θα χρειαστεί να ξαναμπώ στο νοσοκομείο για να περάσω ειδικές εξετάσεις», είπε ταλαιπωρημένη η Κρίστυ Λυκοπούλου.\nΗ γυμνάστρια προχώρησε και σε νέες αναρτήσεις στον προσωπικό της λογαριασμό στο Instagram, μιλώντας για την κατάσταση της υγείας της και ευχαρίστησε τους φίλους της για τον ενδιαφέρον που της έδειξαν.\nΗ Κρίστυ ευχαρίστησε τους φίλους της.\t Πηγή: Instagram: xlikopoulou\nΚαι μίλησε για το πρόβλημα υγείας της.\t Πηγή: Instagram: xlikopoulou


Η σύζυγος του Σίγκουρντοσν έφυγε από το σπίτι - 21/07 19:16 : aek365\nΤετάρτη 21 ΙΟΥΛ 2021 - 19:16 0 ΣΧΟΛΙΑ\nΣύμφωνα με δημοσίευμα η σύζυγος; του Γκίλφι Σίγκουρντσον έφυγε από το σπίτι. Η «Daily Mail», αναφέρει ότι η γυναίκα του Ισλανδού μάζεψε τα πράγματά της και εθεάθη να φεύγει από το σπίτι, υπό τη συνοδεία του πατέρα της.\nΟ Σίγκουρντσον φέρεται πως είναι ο ποδοσφαιριστής που κατηγορείται για παιδοφιλία. Συνελήφθη από την αστυνομία του Μάντσεστερ προ ημερών και κρατήθηκε προσωρινά, μέχρι που πλήρωσε την εγγύηση για να αποφυλακιστεί και να περιμένει τη δικάσιμο, εφόσον του απαγγελθούν κατηγορίες. Αυτή τη στιγμή ο Ισλανδός μένει σε άλλο σπίτι, το οποίο βρίσκεται επί 24ωρη παρακολούθηση.


Αντώνης Βαρσάμης, Φιλόλογος02-09-2019\nΟ ορισμός του Ψέματος εμπεριέχει την ολική ή μερική απόκρυψη της αλήθειας. Όταν, όμως, κάποιος παρουσιάζει και προωθεί ένα ψέμα τόσο τέλεια καλλωπισμένο και γοητευτικό, τότε μπορεί να μοιάζει σαν την «τέλεια αλήθεια». Μια «αλήθεια» που ενστερνίζεσαι, υιοθετείς κι αποδέχεσαι πολύ εύκολα και που δεν θες να αποχωριστείς με τίποτα. Μια «αλήθεια» τόσο άψογα μεταμφιεσμένη που φτάνουμε σε σημείο να την υπερασπιζόμαστε με όλη μας την ψυχή! Μπορεί αυτός ο συλλογισμός να φαντάζει περίεργος· ωστόσο χαρακτηρίζει απόλυτα την καθημερινότητά μας, την εποχή μας, τον τρόπο σκέψης μας, τις ανάγκες μας και, γενικώς, καθορίζει σε τεράστιο βαθμό τη ζωή μας.\nΑπ’ την στιγμή που ξυπνάμε μέχρι την στιγμή που κοιμόμαστε πέφτουμε θύματα μια διαρκούς κι εσκεμμένης χειραγώγησης. Μιας εντυπωσιακά αποτελεσματικής πειθούς που εξυπηρετεί πολιτικά κι επιχειρηματικά συμφέροντα, την οποία ούτε καν αντιλαμβανόμαστε γιατί είμαστε εθισμένοι σ’ αυτήν απ’ την ώρα που γεννιόμαστε. Βεβαίως, τέτοια συστήματα μαζικής πειθούς ισχύουν εδώ και αιώνες. Παρ’ όλα αυτά δεν είχαν ποτέ την εκπληκτική δύναμη που απέκτησαν απ’ τον 20ο αιώνα έως σήμερα, λόγω της εμφάνισης και λειτουργίας των Μέσων Μαζικής Ενημέρωσης. Η τηλεόραση, ο Τύπος, το ραδιόφωνο και μετέπειτα ο ηλεκτρονικός υπολογιστής και το Διαδίκτυο, αποτέλεσαν και αποτελούν τα κύρια εργαλεία χειραφέτησης.\nΗ διεξαγωγή των δυο παγκοσμίων πολέμων και οι οικονομικοκοινωνικές ανακατατάξεις που συνέβησαν στον δυτικό κόσμο οδήγησαν τις ελίτ των πανίσχυρων χωρών να καταφύγουν στην πλέον αποτελεσματική μέθοδο συγκατάθεσης της μάζας· την προπαγάνδα. Μια «στρατηγική επιστήμη επικοινωνίας» που χρειάστηκε πολλά χρόνια για να τελειοποιηθεί και να αξιοποιήσει έμπρακτα τις μεθόδους της μέχρι και σήμερα. Ένα πολύ χαρακτηριστικό παράδειγμα επίδειξης δύναμης της προπαγάνδας ήταν η σχεδιασμένη και προμελετημένη υποκίνηση των γυναικών στη Ν. Υόρκη το 1929, την περίοδο έξαρσης του φεμινιστικού κινήματος, να ανάψουν όλες μαζί ταυτόχρονα ένα τσιγάρο σε μια διαδήλωσή τους υπέρ της ισότητας των φύλων, «σπάζοντας» έτσι ένα χρόνιο ανδρικό ταμπού. Μ’ αυτήν την κίνηση μέσα στα επόμενα χρόνια τα κέρδη των καπνοβιομηχανιών εκτινάχθηκαν αστρονομικά, αφού πλέον και το γυναικείο φύλο κάπνιζε, κι απ’ την άλλη αυξήθηκαν τα ποσοστά καρκίνου στις γυναίκες, αφού ηθελημένα δηλητηρίασαν τον εαυτό τους υπό την εντύπωση της χειραφέτησής τους απ’ την ανδροκρατία.\nΑνάλογη είναι και η μέθοδος λειτουργίας του ψέματος προς τη μάζα και τώρα. Η ανεξέλεγκτη δράση των Μ.Μ.Ε. και κυρίως η απεριόριστη χρήση του διαδικτύου απ’ όλους και όλες, ανεξαρτήτου ηλικίας, επηρεάζει τις ιδέες των ανθρώπων, τις αισθητικές και στυλιστικές τους απόψεις, αυξάνει ραγδαία την καταναλωτική μανία, διαμορφώνει συνειδήσεις και προκαταλήψεις, δημιουργεί έριδες και κοινωνικά καθεστώτα. Αυτός ο συνεχόμενος μηχανισμός πλάνης έχει ως στόχο τη μετάδοση συγκεκριμένων ιδεολογιών που εξυπηρετούν την εκάστοτε επιχειρηματική ή πολιτική ελίτ και τα συμφέροντά της, εκμεταλλευόμενος την έλλειψη κριτικής σκέψης απ’ την πλειοψηφία του, απασχολημένου με τις selfie, κόσμου. Γι’ αυτό κρίνε για να μην… πλανηθείς!\nΑν αναλογιστούμε την πληθώρα των πραγμάτων που μας αγχώνουν καθημερινά θα διαπιστώσουμε ότι το μεγαλύτερο μέρος τους είναι φτιαχτό. Είναι ένα ψέμα πλασαρισμένο με όμορφο και «ύπουλο» τρόπο που, όμως, ασκεί μια τόσο ζωτική επιρροή επάνω μας, που αποστασιοποιούμαστε από τα αληθινά προβλήματά μας και τις αληθινές χαρές της ζωής. Οι οποίες χαρές είναι οι απλές στιγμές. Ένα όμορφο απόγευμα βολτάροντας με το ταίρι σου τρώγοντας παγωτό, μια διασκεδαστική βραδιά με τους φίλους σου, το φλερτ με άλλους ανθρώπους, παίζοντας κρυφτό με τα παιδιά σου, βγάζοντας ένα κομμάτι στην κιθάρα σου και τόσες άλλες άπειρες στιγμές της καθημερινής ζωής που περνάνε απαρατήρητες και δεν χαίρουν της αναγνώρισης που τους αξίζει. Γιατί; Επειδή νιώθεις την ανάγκη να αγοράσεις ακριβά προϊόντα και δεν σου περισσεύουν σχεδόν ποτέ τα λεφτά, να ανεβάσεις μια εντυπωσιακή φωτογραφία στο προφίλ σου και να πέσουν βροχή τα likes γιατί έτσι πιστεύεις ότι αποκτάς σημαντικότητα ως προσωπικότητα, να παρακολουθήσεις το ένα ανόητο reality μετά το άλλο, να αγκομαχάς για να μοιάσεις όσο το δυνατόν περισσότερο στο «ίνδαλμά» σου, να αναζητάς και να ζηλεύεις μανιωδώς μια κίβδηλη ευτυχία που και να την αποκτήσεις θα καταλάβεις ότι δεν τη χρειαζόσουν τόσο και πάλι απ’ την αρχή θα ψάχνεις κάτι άλλο. Ο κόσμος, πλέον, απαρτίζεται από «δίποδα ελεγχόμενα κόμπλεξ»!\nΚλείνοντας αυτό το άρθρο οφείλω να σημειώσω ότι η προπαγάνδα δεν αποσκοπεί πάντα στο κέρδος και δεν είναι πάντα αρνητική. Το να ακολουθεί κανείς προληπτικές εξετάσεις υγείας ή να γίνεται αιμοδότης ή να ανακυκλώνει είναι αποτέλεσμα καλής προπαγάνδας. Οπότε η προπαγάνδα είναι ένα «όχημα» και οι κίνδυνοι δεν οφείλονται στο μέσο αυτό καθαυτό αλλά στους υποκρυπτόμενους επιζήμιους σκοπούς. Είναι ένα πανίσχυρο «όπλο» διαμόρφωσης συμπεριφορών που ζει και βασιλεύει και, κυριολεκτικά, τον κόσμο κυριεύει!


Στιγμές του ισπανικού εμφυλίου 1936-1939 (στ΄) | Anarchy press gr\nΤο Συμβούλιο της Αραγώνας, υπό την προεδρία του Χοακίν Ασκάσο και άλλων αναρχικών αρχηγών, ήταν ένας σταθερός ενοχλητικός παράγων, ο οποίος παρεμπόδιζε την συγκεντρωτική αποτελεσματική διάρθρωση της πολεμικής προσπάθειας της Δημοκρατίας. Οι πιο πολλοί από τούς 450 συνεταιρισμούς φαίνεται πώς από κοινωνικής πλευράς είχαν επιτύχει, αλλά είχαν συντελέσει διασπαστικά καί καθόλου αποτελεσματικά στο θέμα του πολέμου: όπως είναι γνωστό δεν πλήρωναν φόρους και παρ όλο πού έστελναν καμιόνια με τρόφιμα στο μέτωπο, αυτά έφθαναν σε ακανόνιστο χρόνο και σε αυθαίρετες θέσεις, και σε ποσότητες πού καθόριζαν οι τοπικές επιτροπές. Στο τέλος Ιουλίου [σημ.: του 1937] άρχισε μια επίθεση του κομμουνιστικού τύπου εναντίον του Ασκάσο. Οι κομμουνιστές, η U.G.T. καί οι σοσιαλιστές κατέστρωσαν έναν καινούργιο οργανισμό στο Συμβούλιο της Αραγώνας στο Μπαρμπάστρο, ο οποίος απαιτούσε από την κυβέρνηση να σχηματίσει μια νέα «ομοσπονδιακή κυβέρνηση» της Αραγώνας. Στις 11 Αυγούστου το Συμβούλιο της Αραγώνας ξαφνικά διελύθη και ο Χοσέ Ιγκνάθιο Μαντεθιόν χειροτονήθηκε Γενικός Κυβερνήτης και των τριών επαρχιών, της Αραγώνας. Παλιό μέλος του Συμβουλίου της Αραγώνας, ο Μαντεθιόν, ήταν αριστερός δημοκρατικός, ο όποιος παρ’ όλα ταύτα, ήταν εκείνη την εποχή στα πρόθυρα να προσχωρήσει στους κομμουνιστές. Αμέσως δημοσιεύθηκε το διάταγμα και η ορμητική 11η Μεραρχία τού δημοκρατικού στρατού υπό τις διαταγές τού Λίστερ εστάλη για «γυμνάσια» στην Αραγώνα. Ο Ασκάσο και τα αναρχικά μέλη τού Συμβουλίου της Αραγώνας συνελήφθησαν ενώ ο κομμουνιστικός τύπος κεραυνοβόλησε τούς «αχαλιναγώγητους» αναρχικούς. Και άλλοι αναρχικοί, σε ολόκληρη την Αραγώνα, παρακολουθήθηκαν και συνελήφθησαν. Η τοπική επιτροπή της C. Ν.Τ. διελύθη καί κατασχέθηκαν τα έγγραφά της και τα αρχεία της. Άλλες μονάδες τού κομμουνιστικού στρατού κατέλαβαν διάφορους συνεταιρισμούς των αναρχικών στην κοιλάδα του Έβρου και στην άνω Αραγώνα και συνέλαβαν πολύν κόσμο. Η εθνική ηγεσία της C.N.T. στην Βαλέντσια και στην Βαρκελώνη έκανε ό,τι μπορούσε για να αποφύγει άμεσες εκτελέσεις, αλλά ήταν επακόλουθο και απόδειξη συγχρόνως της κάμψεώς της, ότι δεν μπορούσε να κάνει και πολλά. Γενναίοι οπαδοί των αρχών της C.N.T. και της F.A.I., όπως ο Αμπάντ ντέ Σαντιλιάν, απομακρύνονταν όλο και πιο πολύ από τις συζητήσεις αυτών των κινήσεων. Ο Μαριάνο Βάθκεθ, ό Γενικός Γραμματεύς της C.N.T. έγινε σχεδόν νεγκρινιστής καί τό ίδιο έγιναν και πολλοί άλλοι αναρχικοί πού πήραν δημόσιες θέσεις επί κυβερνήσεως Νεγκρίν. Μερικές αναρχικές εφημερίδες, όσο μπορούσαν, κατεδίκαζαν τις πράξεις των κομμουνιστών, χωρίς όμως νά διευκρινίζουν ακριβώς τί είχαν κάνει. Επεδόθησαν στην γενική κριτική του κομμουνισμού και της Ε.Σ.Σ.Δ. και δημοσίευσαν σειρές άρθρων, περιγράφοντας τα οικονομικά οφέλη των συνεταιρισμών. Μερικοί όμως συνεταιρισμοί της Αραγώνας πήγαιναν κακήν κακώς και παρ’ όλο πού η κυβέρνηση και οι κομμουνιστές εμπόδισαν την ολοκληρωτική καταστροφή τους, συνεχίζοντας να δίνουν την βοήθεια πού είχε καθιερωθεί από τον Ιούνιο, από εκείνην την εποχή και μετά μάλλον δεν σχηματίσθηκαν άλλοι συνεταιρισμοί.\nΦαίνεται λοιπόν ότι η επίθεση πού επακολούθησε στήν Αραγώνα έγινε γιά νά αποδιώξουν τήν αξιοθρήνητη εντύπωση πού είχε δημιουργηθεί από αυτά τα γεγονότα στην Αραγώνα, γιά νά εξασφαλίσουν τήν συνέχιση της γραμμής του μετώπου της Μεραρχίας των Αναρχικών (πρώην Μεραρχία Ντουρρούτι) και για να δικαιολογήσουν μια γενικώτερη ενίσχυση αυτής της περιοχής μέ στρατιωτικές μονάδες πού δεν ανήκαν στον αναρχικό κλάδο του δημοκρατικού στρατού. Αυτά τα κίνητρα φαίνεται πως δεν υπήρξαν μόνο μέσα στο μυαλό των κομμουνιστών αλλά και του Πριέτο, και στο μυαλό των αριστερών Δημοκρατικών και στου Νεγκρίν.\nΣτις 24 Αυγούστου άρχισε ή δημοκρατική επίθεση ταυτοχρόνως σε οκτώ σημεία, χωρίς καμμιά αεροπορική προετοιμασία ή ενίσχυση του πυροβολικού. Τρεις επιθέσεις έγιναν στα βόρεια της Σαραγόσσας, δυο ανάμεσα στο Μπελσίτ και στην Σαραγόσσα και τρεις στον νότο. Τα δυο χωριά, Κουΐντο και Κόδο, προς τα βόρεια του Μπελσίτ, «έπεσαν» πρώτα. Πέραν του Έβρου, κοντά στο Φουέντες ντέλ Έμπρο, και η Μεδιάνα «έπεσε» στις 26 Αυγούστου. Η XV Διεθνής Ταξιαρχία έπαιξε τον μεγαλύτερο ρόλο σε αυτές τις μάχες. Ο διοικητής του Βρετανικού Τάγματος, Ντάλεϋ, πέθανε από τις πληγές πού υπέστη εκεί, και τον διαδέχθηκε ένας άλλος Ιρλανδός, ο Πάντυ Ο’ Ντάϊαρ. Καί οι δύο, καί ο διοικητής και ο κομισάριος του Τάγματος Μάκενζυ – Παπινώ σκοτωθήκαν επίσης. Ο κομισάριος της Ταξιαρχίας, ο Νέλσων, πληγώθηκε, το ίδιο και ο Άμλυ, ο διοικητής του Τάγματος Λίνκολν. Τον πρώτο διαδέχθηκε ο Λέοναρντ Αάνμπ, ένας φοιτητής, τον δεύτερο ένας σκληροτράχηλος ’Αμερικανός συνδικαλιστής, ο Ντάραν. Το Μπελσίτ εν τω μεταξύ κρατούσε γερά.[…]\nΧιού Τόμας, Ιστορία του Ισπανικού Εμφυλίου πολέμου, τόμος β, σελ. 261-263\nBy anarchypress, on 22 Οκτωβρίου, 2016 at 23:44, under Ισπανικός Εμφύλιος, Ιστορικά. Ετικέτες:Ισπανικός Εμφύλιος.\tΧωρίς σχόλια\tBoth comments and trackbacks are currently closed.\n« Η τραγωδία είναι πιο χυδαία από τη φαρσοκωμωδία\nΗ «ΚΡΙΣΗ» ΩΣ «ΕΥΚΑΙΡΙΑ» ΑΝΑΔΙΑΤΑΞΗΣ ΤΗΣ ΕΞΟΥΣΙΑΣ »


ΕΝΑ ΕΚΑΤΟΜΜΥΡΙΟ ΚΕΝΕΣ ΘΕΣΕΙΣ ΕΡΓΑΣΙΑΣ ΣΤΗ ΓΕΡΜΑΝΙΑ από Voria.gr article https://www.voria.gr/article/ena-ekatommirio-kenes-thesis-ergasias-sti-germania Στη γερμανική αγορά εργασίας καταγράφεται ρεκόρ κενών θέσεων απασχόλησης με ένα εκατομμύριο ακάλυπτες θέσεις 18.05.2017 20:41\nΕΝΑ ΕΚΑΤΟΜΜΥΡΙΟ ΚΕΝΕΣ ΘΕΣΕΙΣ ΕΡΓΑΣΙΑΣ ΣΤΗ ΓΕΡΜΑΝΙΑ\nΣτη γερμανική αγορά εργασίας καταγράφεται ρεκόρ κενών θέσεων απασχόλησης με ένα εκατομμύριο ακάλυπτες θέσεις\nΑυτή η φαινομενική αντίφαση στη γερμανική αγορά εργασίας εξηγείται από τον Αλεξάντερ Κούμπις ως εξής: «Η αγορά εργασίας έχει αλλάξει πλήρως τα τελευταία χρόνια. Είχαμε μέχρι πρότινος μια επονομαζόμενη αγορά εργασίας των εργοδοτών, που σημαίνει ότι οι επιχειρήσεις μπορούσαν να επιλέξουν το προσωπικό τους ανάμεσα σε πολλούς υποψηφίους». Όπως εκτιμά ο γερμανός οικονομολόγος, η κατάσταση έχει σχεδόν αντιστραφεί σήμερα. Σήμερα υπάρχουν ολοένα και λιγότεροι υποψήφιοι για ολοένα και περισσότερες ανοικτές θέσεις εργασίας.\nΓΕΡΜΑΝΙΑ: ΧΡΙΣΤΟΥΓΕΝΝΙΑΤΙΚΑ ΔΕΝΤΡΑ «ΑΣΠΙΔΕΣ» ΚΑΤΑ ΤΗΣ ΤΡΟΜΟΚΡΑΤΙΑΣ


Ραμίρεθ: "Eίμαστε μια νέα ομάδα" - Κάστρο: "Δεν είμαστε χαρούμενοι" (video) | AgrinioPress\nΑρχική/Παναιτωλικος/Ραμίρεθ: “Eίμαστε μια νέα ομάδα” – Κάστρο: “Δεν είμαστε χαρούμενοι” (video)\nΡαμίρεθ: “Eίμαστε μια νέα ομάδα” – Κάστρο: “Δεν είμαστε χαρούμενοι” (video)\n31/08/2019 , 21:49\nΙκανοποιημένος από το δεύτερο συνεχόμενο τρίποντο της Ξάνθης, σε εκτός έδρας ματς, ήταν ο προπονητής της ακριτικής ομάδας, Κίκο Ραμίρεθ, μετά το τέλος της αναμέτρησης με τον Παναιτωλικό στο Αγρίνιο.\nΟ προπονητής του Παναιτωλικού, Λουίς Κάστρο, μίλησε για την ήττα από την Ξάνθη, τονίζοντας ότι με τις ευκαιρίες που είχε η ομάδα του, άξιζε κάτι παραπάνω.\nΚίκο Ραμίρεθ: Από τη δική μας πλευρά ήταν μια νίκη, αλλά όχι τόσο εύκολη γιατί έπαιξε καλά ο Παναιτωλικός. Προηγήθηκε, σε κάποιες φάσεις πρέπει να παραδεχτούμε ότι ήταν καλύτεροι από εμάς και γι’ αυτό πρέπει να είμαστε ακόμη πιο χαρούμενοι για αυτή τη νίκη.\nΣε ερώτηση αν με αυτό το εξαιρετικό ξεκίνημα η Ξάνθη μπορεί να στοχεύει στην Ευρωπαϊκή έξοδο: Η αλήθεια είναι ότι είμαστε μια νέα ομάδα. Η ομάδα δεν είναι ακόμα έτοιμη και πρέπει να κοιτάει κάθε αγώνα ξεχωριστά.\nΓια τις δύο νίκες που έχει πετύχει η ομάδα του κάνοντας πολύ λίγες φάσεις: Η τύχη είναι μέρος του παιχνιδιού και χαιρόμαστε που στα πρώτα παιχνίδια την είχαμε με το μέρος μας.\nΛουίς Κάστρο: Πριν σκοράρουμε κάναμε πολλές ευκαιρίες και παίξαμε στο μισό γήπεδο την Ξάνθη στο μεγαλύτερο μέρος του αγώνα και ακόμα και η ισοπαλία θα ήταν ένα κακό αποτέλεσμα για εμάς και καλό για αυτούς. Κάναμε κάποιες σέντρες για να σκοράρουμε αλλά δεν τα καταφέραμε. Αυτά τα πράγματα συμβαίνουν στο ποδόσφαιρο.\nΔεν είμαστε χαρούμενοι και το αποτέλεσμα δεν είναι αυτό που περιμέναμε αλλά νομίζω ότι δημιουργούμε κάτι καλό. Κατά την άποψη μου ήμασταν η καλύτερη ομάδα στο γήπεδο.\nΣε ερώτηση για το τι τον προβλημάτισε περισσότερο, η αδυναμία στο σκοράρισμα ή πόσο εύκολα δέχθηκε το γκολ: Και τα δύο. Όταν κάνεις φάσεις πρέπει να σκοράρεις και πρέπει να καταλάβουμε ότι όταν προηγούμαστε ο αντίπαλος θα πρεσάρει περισσότερο.\nΓια την αλλαγή του Γιοβάνοβιτς και για το αν έμεινε από δυνάμεις ο Παναιτωλικός στα τελευταία λεπτά:\nΟ Γιαβάνοβιτς αντικαταστάθηκε λόγω τραυματισμού στο τέλος του πρώτου ημιχρόνου. Είχαμε δυνάμεις αλλά δεν είχαμε αρκετό χρόνο για να το γυρίσουμε. Μετά το γκολ που πετύχαμε θέλαμε να κάνουμε μια αλλαγή αλλά το γκολ της Ξάνθης μπήκε γρήγορα και δεν προλάβαμε.\nΓια τα δύο γκολ σε τέσσερα λεπτά. Αν είναι αδυναμία η έλλειψη συγκέντρωσης: Είναι πρώτα απ’ όλα δικό μου λάθος και μετά φταίει όλη η ομάδα και κανένας παίκτης μεμονωμένα. Δημιουργούμε ένα νέο πρότζεκτ στην ομάδα και ξεκινήσαμε το παιχνίδι με έξι παίκτες κάτω των 25 ετών, οι τρεις από το Αγρίνιο. Δημιουργούμε κάτι καλό, σίγουρα όμως δεν επιτρέπεται να δέχεσαι δύο γκολ σε τέσσερα λεπτά.\nΓια το αν τελείωσαν οι μεταγραφές και αν είναι ικανοποιημένος με το υλικό που έχει: Η ομάδα μου έδωσε ότι ήταν δυνατό να μου δώσει. Αν καταστεί δυνατό να ανεβάσουμε λίγο το μπάτζετ μπορεί να κάνουμε κάτι ακόμα.\nΗ διακοπή θα είναι καλή για εμάς. Όχι λόγω του αποτελέσματος του σημερινού αγώνα, αλλά επειδή όταν χάνω θέλω να δουλέψω για να κερδίσω το επόμενο. Είμαστε καινούργιοι στην ομάδα και την πόλη, αλλά νομίζω ότι και στο προηγούμενο παιχνίδι και σε αυτό είχαμε μια καλή εικόνα. Δεν γίνεται όμως τίποτα χωρίς το αποτέλεσμα. Είμαστε όμως και καινούργια ομάδα και χρειαζόμαστε χρόνο. Ένα μωρό για να γεννηθεί χρειάζεται εννέα μήνες. Αν γεννηθεί νωρίτερα μπορεί να υπάρξει κάποιο πρόβλημα. Δεν λέω ότι χρειάζεται εννέα μήνες για να είμαστε έτοιμοι, αλλά σίγουρα θα χρειαστεί χρόνος.\nΓια τη στήριξη του κόσμου: Είμαστε σε μια πόλη που ζει για το ποδόσφαιρο και όταν βρίσκομαι κοντά στην μεριά των οπαδών αισθάνομαι όμορφα. Αν δείτε ότι δεν δίνουμε το 100 % αξίζει να μη μας υποστηρίξετε. Όταν ο αντίπαλος έκανε το 1-2 χρειαζόμασταν περισσότερο τον κόσμο. Ειδικά σε παιχνίδια όπως το σημερινό που ο κόσμος έδωσε το 100%. Σε τέτοιες περιπτώσεις ο κόσμος πρέπει να δώσει ακόμη περισσότερο τη στήριξή του και να χειροκροτεί τα παιδιά.\nΚίκο Ραμίρεθ Λουίς Κάστρο


NEWSALAMINA.NET: David Wilcock και Corey Goode: Οι Αρχαίοι Θεοί Επιστρέφουν (video)\nDavid Wilcock και Corey Goode: Οι Αρχαίοι Θεοί Επιστρέφουν (video)\nΊσως, η μεγαλύτερη συγκάλυψη όλων των εποχών. Υπάρχουν θεοί; Πόσοι είναι; Που βρίσκονται; Γιατί δεν εμφανίζονται πια; Είναι υπερφυσικές, ανώτερες οντότητες από τους ανθρώπους ή μπορεί να είναι εξωγήινοι, έτσι απλά; Και…\nτι είναι οι εξωγήινοι; Υπάρχουν;…\nΟι ερωτήσεις που μπορούμε να κάνουμε είναι ατελείωτες και αν σε αυτές συμπεριλάβουμε και όλες τις διαφορετικές από όλο τον πληθυσμό του πλανήτη, τότε η λίστα σε ένα μακρύ λευκό χαρτί θα μπορούσε, ενδεχομένως, να ξεπερνάει την περιφέρεια της Γης.\nΑν μάλιστα, υπολογίσουμε, για κάθε ερώτηση μία πιθανή απάντηση που θα μπορούσε να προκαλέσει τουλάχιστον μία ακόμα ερώτηση κοκ, τότε, ίσως θα μπορούσαμε να τυλίξουμε ολόκληρο το ηλιακό μας μόνο με ερωτήσεις. Κι αυτό, γιατί πραγματικές απαντήσεις -και όχι υποθετικές- ίσως δεν βρούμε ποτέ, παρά μόνο εάν και εφόσον τις πάρουμε από τους ίδιους τους θεούς ή τους εξωγήινους.\nΚαθώς το ενδεχόμενο να μην υπάρχουν ούτε οι μεν ούτε οι δε, είναι άνευ αντικειμένου συζήτησης, μένει από μόνο του ανούσιο και τίθεται εκτός θέματος.\nΤι θα μπορούσε να συμβαίνει, λοιπόν, αν πράγματι υπήρξαν κάποτε οι αρχαίοι θεοί ή/και οι αρχαίοι εξωγήινοι; Θα μπορούσαν να ταυτιστούν; Κι αν ναι; μέχρι ποιο σημείο;\nΚάπου εδώ, υπάρχει μία μεγάλη σύγχυση στο κόσμο η οποία έχει ίσως δημιουργηθεί χωρίς δόλο, αλλά παρόλα αυτά το μπέρδεμα εξακολουθεί να υπάρχει. Τι εννοούμε ότι οι «Αρχαίοι Θεοί Επιστρέφουν;» Γιατί; Είχαν πάει κάπου και ξαναγυρίζουν;\nΑναγνωρίζουμε μία πρώτη κατηγορία στην οποία πολλοί υποστηρίζουν απλά μία επιστροφή στους «αυθεντικούς» θεούς των παραδοσιακών θρησκειών.\nΆλλοι επιμένουν ότι αυτοί οι «θεοί» είχαν ιδιαίτερα ανεπτυγμένες αισθήσεις που μπορούσαν με μία κίνηση ή σκέψη να ξεπεράσουν τα υπερκόσμια και να βρεθούν στην άλλη άκρη του σύμπαντος ή να εισχωρήσουν σε κόσμους και έννοιες που δεν μπορούμε να φανταστούμε ότι υπάρχουν, πόσο μάλλον να κατανοήσουμε.\nΠάρα πολλοί θεωρούν ότι αυτοί οι αρχαίοι «θεοί» ήταν ευφυείς άνθρωποι ενός άλλου κύκλου ζωής, είχαν και κατείχαν μία τεχνολογία πολύ πιο προηγμένη από την δική μας. Όμως, όσοι τους αντίκρισαν πριν χιλιάδες χρόνια για πρώτη φορά, και δεν είχαν την παραμικρή ιδέα αυτής της τεχνολογίας τους, τους χαρακτήρισαν ως «θεούς».\nΚαι τέλος υπάρχει η κατηγορία εκείνη που υποστηρίζει την εκδοχή πως οι αρχαίοι «θεοί» ήταν εξωγήινοι και όταν εμφανίστηκαν στους ανθρώπους της μακρινής εποχής και τους έδειξαν τον πολιτισμό τους σε κάθε τομέα, οι άνθρωποι τους χαρακτήρισαν ως θεούς.\nΑφού, λοιπόν, θεωρητικά ξεχωρίσαμε τις κατηγορίες εκείνες που αναφέρονται στους «αρχαίους θεούς», τότε γίνεται σχετικά εύκολο να καταλάβουμε και εμείς οι υπόλοιποι τι ορίζεται ως αρχαίος θεός ή αρχαίος εξωγήινος ενώ, δεν είναι και λίγες οι φορές που ο όρος «αρχαίοι αστροναύτες» καλύπτει και τις δύο περιπτώσεις ταυτόχρονα.\nΚατά συνέπεια, δεν είναι και ιδιαίτερα δύσκολο να ξεχωρίσουμε τι εννοεί και τι αναμένει κανείς από την «επιστροφή», με την προϋπόθεση βέβαια ότι γνωρίζει και ο ίδιος σε ποια κατηγορία τοποθετεί τον εαυτό του σχετικά με τους «αρχαίους θεούς».\nΜε εξαίρεση την πρώτη κατηγορία (των παραδοσιακών θρησκειών) στις επόμενες τρεις, συναντά κανείς πολλά σενάρια και θεωρίες συνωμοσίας που στήνονται είτε υπέρ είτε κατά της «επιστροφής», είτε ακόμα για την απόκρυψή της από το ευρύ κοινό, είτε και για κάποια μυστική ή φανερή αντεπίθεση στην «επιστροφή».\nΛαμβάνοντας τα παραπάνω ως εισαγωγή, δείτε και ένα καλό -κατά τη γνώμη μας- video που εντοπίσαμε:\nΕτικέτες Απίστευτα γεγονότα, Αποκάλυψης, Αρθρογράφοι, Βίντεο, Διεθνή


Ταξιδιάρικα Σύννεφα | Audio Video Club Greece\nStart date 6 November 2006\nψηφιστε την ταινια\nΕναλλακτικός τίτλος: Καρπούζι, κρύο και να τσούζει\nΕίδος : ΑΧ…σκληρό κι ερωτικό\nΣκηνοθεσία: Για Oscar\nΠαίζουν: Με ότι βρουν μπροστά τους\nΔιάρκεια: 110 χορταστικά λεπτά\nΟ Πιέρ Παζολίνι συναντά τον Πιέρ Γούντμαν . Όταν η τέχνη μπερδεύετε με την τσόντα Μια ταινία χάρμα οφθαλμών. Ο ένας πάνω στον άλλο και όχι μόνο. Ένα θέμα που θα έπρεπε να απασχολεί όλους μας. Γιατί κύριοι αν δεν ξέρουμε τι κουβαλάμε πάνω μας και πώς να το χρησιμοποιούμε τι στο διάολο κάνουμε. Τελικά αυτοί οι σχιστομάτιδες ξέρουν καλά να διεγείρουν τις αισθήσεις. Και φυσικά όλοι εμείς το εκτιμούμε αφάνταστα\nΜια τεραστίων διαστάσεων αισθησιακή κινηματογραφική ( έτσι το λέμε τώρα ) παραγωγή ξεκινά τα γυρίσματα κάπου στην έρημο. Οι πρωταγωνιστές με απίστευτο ζήλο καταθέτουν το ¨ΤΕΡΑΣΤΙΟ¨ υποκριτικό τους ταλέντο στο βωμό της τέχνης. Ο τόπος όμως αφιλόξενος κα η ζέστη αφόρητη. Η πολίτες της κοντινής πολιτείας κάνουν τα πάντα για να φιλοξενήσουν όσο καλύτερα μπορούν. Η λειψυδρία όμως που μαστίζει την περιοχή θα κάνει ακόμα πιο δύσκολο το έργο τους. Έτσι οι αρχές αποφασίζουν να τους δώσουν αντί για νερό καρπούζι . και φυσικά με τον χυμό του θα πρέπει και να ξεδιψάσουν αλά και να λουστούν . ένα τρελό γλέντι μόλις έχει αρχίσει.\nΑπαγορεύετε αυστηρά για ανηλίκους\nΕπιβάλετε αυστηρότερα για όλους εμάς.\nΜάλιστα ....το είδαμε λοιπόν και αυτό!Εξω εντελώς απο τα συμβατικά σενάρια που έχουμε συνηθίσει να βλέπουμε ακόμα και σε ανατολικές ταινίες,θα έλεγα οτι αν και αρκετά πιπεράτο το θέμα λίγο ψιλικουράζει τον θεατή.Διάλειμα ευχάριστο αποτελούν στη ταινία τα μουσικά μέρη που δίνουν διαστάσεις alternative μιούζικαλ και που είναι πραγματικά όμορφα και γουστόζικα(ωστόσω λίγο υπερβολικά κάποιες φορές).\nΒλέπεται παρέα με δέκα φοιτητές της φιλοσοφικής Αθηνών....\nΑνηκει στις "TOP" ηλιθιοτητες!


Κλιματιστικά Inverter Gree | apothema.gr\nΚλιματιστικά Inverter Gree\nΤα κλιματιστικά οροφής-δαπέδου είναι κλιματιστικά πολλαπλής τοποθέτησης διαθέτοντας ευελιξία αφού μπορούν να τοποθετηθούν τόσο στο δάπεδο όσο και στην οροφή, ενώ κατά κύριο λόγο επιλέγονται για επαγγελματικούς χώρους. Η δυνατότητα τοποθέτησης του κλιματιστικού στην οροφή μπορεί να γίνει χωρίς την ύπαρξη ψευδοροφής, προσφέροντας μεγαλύτερη ευκολία στην τοποθέτηση. Από τα μειονέκτημα του κλιματιστικού όταν τοποθετείται στο δάπεδο είναι η ανάγκη ωφέλιμου χώρου στο έδαφος καθώς και η συγκέντρωση του ζεστού αέρα στα ψηλά σημεία του χώρου, αφού ο θερμός αέρας είναι πιο ελαφρύς και πηγαίνει προς τα πάνω. Ωστόσο σε χώρους που είναι ψηλοτάβανοι και μεγάλοι, ο συνδυασμός του κλιματιστικού οροφής με το κλιματιστικό δαπέδου προσφέρει καλύτερη κίνηση της ψύξης και της θερμότητας.\nΤα κλιματιστικά κονσόλες(δαπέδου) είναι πολυδιαιρούμενα (multi split) κλιματιστικά δαπέδου που επιλέγονται τόσο για επαγγελματικούς όσο και οικιακούς χώρους, αποτελώντας την ιδανική λύση για μεσαίους χώρους. Στα πλεονεκτήματα αυτών των κλιματιστικών συγκαταλέγεται η χαμηλή στάθμη θορύβου. Επίσης, γίνεται ομοιόμορφη κατανομή του αέρα και της θερμοκρασίας χάρη στην κλίση των περσίδων ενώ υπάρχουν διαφορετικές επιλογές διαφυγής του αέρα (από πάνω ή από πάνω-κάτω ταυτόχρονα). Οι κονσόλες ως κλιματιστικά δαπέδου απαιτούν την ύπαρξη ελεύθερου χώρου στο έδαφος.\nΕνώ το ψυκτικό R32 διαθέτει σαφώς πιο οικολογικά χαρακτηριστικά, είναι ταυτόχρονα πιο εύκολο να ανακυκλωθεί και να επαναχρησιμοποιηθεί, ενώ έχει την ίδια απόδοση με το ψυκτικό R410A. Σύμφωνα μάλιστα με ορισμένους κατασκευαστές, το νέο ψυκτικό αποδίδει καλύτερα σε έντονες εξωτερικές θερμοκρασίες.\nΗ συχνότητα συντήρησης του κλιματιστικού εξαρτάται από τις ώρες λειτουργίας και το περιβάλλον στο οποίο βρίσκεται (υψηλές ή χαμηλές θερμοκρασίες, περιβάλλον με καπνό ή σκόνη). Κατά κανόνα, ένα μέσο κλιματιστικό, χρειάζεται συντήρηση μια φορά το χρόνο από ειδικό τεχνίτη ψυκτικό που θα καθαρίσει το εξωτερική και την εσωτερική μονάδα του μηχανήματος, θα ελέγξει τις πιέσεις, την ποσότητα του ψυκτικού υγρού και θα ελέγξει το μηχάνημα για ασυνήθιστους θορύβους. Η συντήρηση είναι πολύ σημαντική για την καλή και οικονομικότερη λειτουργία του κλιματιστικού αλλά και την μακροζωία του. Επίσης, συντήρηση πρέπει να γίνεται άμεσα σε περιπτώσεις που διαπιστώνουμε μειωμένη απόδοση ή ασυνήθιστους θορύβους.\nGree Lomo GRS-101 EI/JLM1-N3 Inverter 9000 BTU\n€ 399 Σε 13 άτοκες δόσεις\nGree Change GRS-101 EI/JCDA-N2 Inveter\nGree Bora GRS - 101 EI/JBR1 - N3 Inverter\nGree Fairy GRS-101 EI/JFR-N3 Inverter\nGree Lomo GRS-121 EI/JLM1-N3 Inverter 12000 BTU\n€ 479 Σε 25 άτοκες δόσεις\nGree Fairy GRS-121 EI/JFR-N3 Inverter\nGree Lomo GRS-161 EI/JLM1-N3 Inverter 16000 BTU\n€ 669 Σε 16 άτοκες δόσεις\nGree Amber GRS-101 EI/JAM2-N3 Inverter\n€ 839 Σε 12 άτοκες δόσεις\nGree Amber GRS-121 EI/JAM2-N3 Inverter\nGree Fairy GRS-181 EI/JFR-N3 Inverter\nGree Lomo GRS-241 EI/JLM-N3 Inverter 24000 BTU\n€ 939 Σε 12 άτοκες δόσεις\nGree Hansol GRS-181 EI/JSH2-N2 Inveter\n€ 979 Σε 36 άτοκες δόσεις\nGree Bora GRS - 241 EI/JBR - N3 Inverter\n€ 989 Σε 12 άτοκες δόσεις\nGree Amber GRS-181 EI/JAM2-N3 Inverter\n€ 1059 Σε 4 άτοκες δόσεις\nGree Fairy GRS-241 EI/JFR-N3 Inverter\n€ 1069 Σε 12 άτοκες δόσεις


Προτάθηκε ο ελεύθερος Αμαντού – AEK24HOURS\nΠροτάθηκε ο ελεύθερος Αμαντού\n13/01/2022 13/01/2022 AEK24 Hours\t0 Comments\tΑΕΚ, Αμαντου\nΟ Ιμπραΐμ Αμαντού έμεινε ελεύθερος από τη Σεβίλλη και προτάθηκε στην ΑΕΚ.\nΠρόκειται για έναν 28χρονο μέσο που αποκτήθηκε το 2018 από τη Λιλ αντί 14 εκατ. ευρώ και παρά το γεγονός ότι ως «πακέτο» φαντάζει ελκυστικό, δεν είναι στην πρώτη γραμμή των υποψηφίων για μια θέση στον χώρο του κέντρου.\nΟ λόγος για τον οποίο δεν αποτελεί προτεραιότητα είναι η αγωνιστική του απραξία, αφού τη φετινή σεζόν δεν έχει αγωνιστεί, αν και πέρυσι είχε μια καλή σεζόν με 28 συμμετοχές με τη φανέλα της Ανζέ στην οποία ήταν με τη μορφή δανεισμού.\n← Πέρασμα με άνεση από το Χαλάνδρι\nΧωρίς κόσμο το ΠΑΟΚ – ΑΕΚ για το Κύπελλο →\nΞέσπασε σε πλαστικά μπουκάλια ο Γιαννίκης\n22/11/2021 23/11/2021 AEK24 Hours\t0\n09/08/2020 AEK24 Hours\t0\nΈτοιμος μετά την επανέναρξη του πρωταθλήματος ο Χατζισαφί\n21/08/2021 21/08/2021 AEK24 Hours\t0


Magic Lamp Tv : NICK’S TAVERN\nΕκεί που θαρρείς ότι σμίγει το γαλάζιο του ουρανού με τους σκοτεινούς βυθούς της θάλασσας, ξαφνικά αχνοφαίνεται το μικρό καλοκαιρινό όνειρο της Χάλκης. Ένα από τα ωραιότερα νησιά των Δωδεκανήσων, γαλήνιο και ανεπιτήδευτο. Παρά την τόση πέτρα του, οι απαλές γραμμές των βουνών και των μικρότερων λόφων σαγηνεύουν, ενώ και οι μικρές διαστάσεις του νησιού σε κάνουν να νιώθεις οικεία από την πρώτη στιγμή.\nΤο τοπίο στη Χάλκη παραμένει παρθένο, με αποτέλεσμα οι λάτρεις της άγονης γραμμής και οι εκατοντάδες πεζοπόροι που την «ανακαλύπτουν» να τη θεωρούν ως ένα από τα τελευταία καταφύγια ηρεμίας και ανεμελιάς.\nΈτσι η Χάλκη έχει αποκτήσει φήμη που παραπέμπει στις ομορφότερες καλοκαιρινές διακοπές, προσελκύοντας ολοένα περισσότερους περιηγητές. Οι παραλίες της μπορεί να μην είναι τεράστιες σε έκταση, όμως θα σας μαγέψουν με τα πεντακάθαρα νερά τους.\nΙδιαίτερα δημοφιλής είναι η παραλία του Πόνταμου, η μεγαλύτερη του νησιού, άριστα οργανωμένη, πανέμορφη και κατακάθαρη, με ολόλευκη άμμο και πρασινογάλανα διαυγή νερά.\nΕδώ, κυριολεκτικά πάνω στο κύμα, βρίσκεται το «Nick’s Tavern», το τρισχαριτωμένο ταβερνάκι του Νίκου Μαρκάκη.\nΗ μαγευτική θέα προς το γαλάζιο του Αιγαίου συνοδεύεται από ολόφρεσκα, σπαρταριστά θαλασσινά κατευθείαν από τα δίχτυα και το αγκίστρι του ψαρά. Οι φιλικοί και εγκάρδιοι σερβιτόροι θα σας προσφέρουν δροσερές, πολύχρωμες σαλάτες με λαδάκι παραγωγής του ιδιοκτήτη, απλούς αλλά νοστιμότατους τοπικούς μεζέδες και ζουμερά κρεατικά που ψήθηκαν στα κάρβουνα με περισσή φροντίδα.\nΤο χαμόγελο, η καλή κουζίνα και η χαλαρωτική θέα θα σας ξεκουράσουν και θα σας φτιάξουν αξέχαστες καλοκαιρινές αναμνήσεις.


AHDONI: Πως γίνεσαι έγγαμος ηγούμενος;.......\nΣε ένα μοναστήρι υποθέτω ότι η υγιής ανάδειξη στην ηγουμενία ακολουθεί περίπου την εξής πορεία: Ένας μοναχός εισέρχεται με ζέση στην ισάγγελο πολιτεία, ζει με ταπείνωση και υπακοή θυσιάζοντας τον εαυτό του για την αδελφότητα και τον Χριστό, αγωνίζεται με επιμονή να καθαρθεί από τα πάθη του για χρόνια. Εκλέγεται να χειροτονηθεί ιεροδιάκονος και εν συνεχεία ιερομόναχος. Ενδεχομένως διαθέτει κι επιδεικνύει διάκριση, πρωτοβουλία και διοικητικό ταλέντο στη διεκπεραίωση πνευματικών και άλλων υποθέσεων. Εκλέγεται ακολούθως ηγούμενος ώστε να διακονήσει από αυτή τη θέση την αδελφότητα.\n1. Στην (συνειδητά χριστιανικά αγωνιζόμενη) οικογένεια υπάρχει αντίστοιχο διακόνημα; Ποιος είναι ή πρέπει να είναι ο ηγούμενος στην οικογένεια; Χρειάζεται, είναι καλό να υπάρχει ή όχι; Γιατί;\n2. Εάν ναι, ποιος είναι ο ενδεδειγμένος τρόπος εξάσκησης του εν λόγω διακονήματος; Υπάρχει συσχέτιση με την περιγραφή του ρόλου του άνδρα και της γυναίκας στο γάμο (δες απόσπασμα ακολουθίας γάμου);\n3. Τι γίνεται στην περίπτωση που ένας εκ των δύο συζύγων δεν αποδέχεται την αρμοδιότητα του άλλου ή και διεκδικεί τον συγκεκριμένο ρόλο για τον εαυτό του/της; Πως διακρίνεται η εγωιστική επιθυμία επιβολής από τη θυσιαστική αποδοχή του ρόλου;\n4. Ποια η θέση του πνευματικού σε αυτό το ζήτημα;\nΑναρτήθηκε από ΔΗΜΗΤΡΙΟΣ στις 6/22/2010 11:58:00 π.μ.


Γιώργος Κούρτης Λευκάδα: Όσκαρ Λαφονταίν: «Η Μέρκελ ετοιμάζεται να καταστρέψει την Ευρώπη»\nΌσκαρ Λαφονταίν: «Η Μέρκελ ετοιμάζεται να καταστρέψει την Ευρώπη»\nΗ εμβληματική μορφή της γερμανικής Αριστεράς εξαπολύει, σύμφωνα με το «Spiegel-Online», σφοδρή επίθεση κατά της καγκελάριου\nΟ Όσκαρ Λαφονταίν είναι 68 ετών. Ωστόσο, ο πρώην επικεφαλής της Αριστεράς δεν σκέφτεται να αποχωρήσει από την πολιτική. Επειδή σύντομα θα ξαναγίνουν εκλογές στα κρατίδια του Σάαρλαντ και του Σλέσβιχ-Χολστάιν, ο Λαφονταίν φαίνεται να ανακτά σιγά’σιγά τους παλιούς του ρυθμούς. Για άλλη μια φορά στρέφεται κατά των πάντων.\nΟι αγαπημένοι στόχοι της επίθεσής του είναι η διάσωση της ευρωζώνης, οι τράπεζες και η καγκελάριος. Σε ημερίδα της Αριστεράς στο Κίελο ο Λαφονταίν ξεκαθάρισε ότι θεωρεί τη διαχείριση της κρίσης από τους Ευρωπαίους εντελώς ανεπαρκή. «Η Μέρκελ ετοιμάζεται να καταστρέψει την Ευρώπη, και μάλιστα τη δημοκρατίας στην Ευρώπη, αλλά και την κοινωνική συνοχή», τόνισε. Με τα μέσα διάσωσης της ευρωζώνης η καγκελάριος έπαιξε και έχασε αρκετά δισεκατομμύρια γερμανικού χρήματος. Ο Λαφονταίν δεν θεωρεί χρήσιμα τα μέτρα αντιμετώπισης της κρίσης χρέους, αλλά αντίθετα εξαιρετικά επικίνδυνα. «Αυτοί οι μηχανισμοί διάσωσης αποτελούν στην πραγματικότητα βόμβες διασποράς ενάντια στην κοινωνική δικαιοσύνη», δήλωσε απευθυνόμενος σε 200 περίπου βουλευτές της Αριστεράς από το Ευρωπαϊκό Κοινοβούλιο, τη γερμανική Βουλή και τα κοινοβούλια των κρατιδίων, που είχαν συγκεντρωθεί στο Κίελο. Ο Λαφονταίν κατηγόρησε τον χρηματοπιστωτικό κλάδο ότι θέλει να καταργήσει παγκοσμίως τη δημοκρατία. «Ο πόλεμος των τραπεζών κατά των λαών της Ευρώπης πρέπει να σταματήσει» είπε.\nΠαρ’ όλα αυτά, διατύπωσε και μερικές προτάσεις, για το πώς θα μπορούσαν να αλλάξουν τα πράγματα. Ως μέσο αντιμετώπισης της δημοσιονομικής κρίσης η Αριστερά θεωρεί πρωτίστως έναν πανευρωπαϊκό φόρο για τους εκατομμυριούχους. Εκτός αυτού, τα κράτη θα πρέπει να δανείζονται χρήματα από μια τράπεζα δημοσίου δικαίου, η οποία με τη σειρά της θα δανείζεται από την Ευρωπαϊκή Κεντρική Τράπεζα. Όλες αυτές οι προτάσεις περιλαμβάνονται στη «Διακήρυξη του Κιέλου», την οποία υπερψήφισαν οι βουλευτές του κόμματος.\nΗ Αριστερά απορρίπτει κατηγορηματικά την «τροχοπέδη χρέους» για την κεντρική κυβέρνηση και τα κρατίδια, καθώς και το δημοσιονομικό σύμφωνο για περισσότερη δημοσιονομική πειθαρχία, που αποφασίστηκε από τα 25 εκ των 27 κρατών μελών της ΕΕ. Τα κοινοβούλια θεωρούνται από τους ευρωδιασώστες ως εμπόδια, τα οποία θα πρέπει κατά το δυνατόν πρέπει να παρακαμφθούν, αναφέρεται στη «Διακήρυξη του Κιέλου».\nΟ Λαφονταίν βρίσκεται επί ποδός πολέμου. Με ένα καλό αποτέλεσμα στις εκλογές του Σάαρλαντ τον Μάρτιο ελπίζει ότι θα μπορέσει να βοηθήσει την Αριστερά της βορείου Γερμανίας για τις εκλογές στο Σλέσβιχ-Χολστάιν, στις 6 Μαΐου. «Οι σοσιαλδημοκράτες έχουν μετακινηθεί τόσο προς τα δεξιά, ώστε υπάρχει πολύς χώρος για ένα αριστερό κόμμα, τόσο στο Σλέσβιχ-Χολστάιν όσο και στο Σάαρλαντ», επεσήμανε.\nΒΑΓΓΕΛΗΣ ΠΑΠΑΧΡΗΣΤΟΣ:«Ραντεβού στα τυφλά με την τύ...\nΌσκαρ Λαφονταίν: «Η Μέρκελ ετοιμάζεται να καταστρέ...\nΗ θυσία της ΕΥΑΘ\nΣκληρή κριτική για τον απολογισμό της ΠΙΝ\nΠίνακες για την αγοραστική δύναμη μέσων ετήσιων απ...\nMέχρι τις 29 Φεβρουαρίου oι αιτήσεις για το πρόγρα...


Η κρίση συρρίκνωσε το εισόδημα κατά 27,5% - Ακριβος Γιωργος\nHome » Ανάλυση » Η κρίση συρρίκνωσε το εισόδημα κατά 27,5%\nΗ κρίση συρρίκνωσε το εισόδημα κατά 27,5%\nΤη δραματική συρρίκνωση του διαθέσιμου εισοδήματος κατά την περίοδο της κρίσης στην Ελλάδα αποτυπώνει ο Οργανισμός Οικονομικής Συνεργασίας και Ανάπτυξης (ΟΟΣΑ) σε ειδική έκθεση για την οικονομική κατάσταση των νοικοκυριών στις χώρες-μέλη του. Από το 2007 έως το πρώτο τρίμηνο του 2015 το διαθέσιμο κατά κεφαλήν εισόδημα μειώθηκε κατά 27,5%, με τους καταναλωτές να χάνουν περισσότερο από το ένα τέταρτο του εισοδήματός τους, ενώ εξίσου πτωτική ήταν η πορεία των δαπανών τους και της αποταμίευσης.\nΩστόσο, μέσα στην κρίση η οικονομία έδειξε το 2014 σημάδια ανάκαμψης. Το κατά κεφαλήν ΑΕΠ, το διαθέσιμο εισόδημα, οι δαπάνες και η καταναλωτική εμπιστοσύνη βελτιώθηκαν αισθητά, περιορίζοντας τις συνολικές απώλειες της περιόδου 2007-2015. Πλέον, αναμένονται με ενδιαφέρον τα στοιχεία για την πορεία των δεικτών κατά τη διάρκεια του 2015, ώστε να διαπιστωθεί το πώς επέδρασε στα νοικοκυριά η πολιτική αβεβαιότητα και η επιβολή των capital controls, αφού τα στοιχεία του ΟΟΣΑ σταματούν στο πρώτο φετινό τρίμηνο.\nΑπό τα στοιχεία του Οργανισμού προκύπτει:\n1. Πτώση του κατά κεφαλήν ΑΕΠ κατά 22,8% στο διάστημα 2007-2015, αλλά άνοδός του κατά 2,1% το 2014.\n2. Μείωση του κατά κεφαλήν διαθέσιμου εισοδήματος κατά 27,5% την περίοδο της κρίσης, αλλά αύξησή του κατά 4,4% μόνο πέρυσι.\n3. Υποχώρηση των κατά κεφαλήν καταναλωτικών δαπανών κατά 20% μεταξύ 2007 και αρχές 2015, όταν πέρυσι αυξήθηκαν κατά 2%.\n4. Οι κοινωνικές μεταβιβάσεις στο διάστημα 2007-2015 αυξήθηκαν κατά 6,2%, ενώ μόνο το 2014 η άνοδος ήταν 3,4%.\n5. Η καταναλωτική εμπιστοσύνη από το 2007 μέχρι και το πρώτο τρίμηνο του 2015 υποχώρησε μόνο κατά 0,7%. Ομως, είχε βρεθεί στο χειρότερο σημείο της στο τέλος του 2011 και στις αρχές του 2012 (λίγο πριν τη συμφωνία για το PSI και το δεύτερο μνημόνιο). Από το 2007 μέχρι και τις αρχές του 2012 η καταναλωτική εμπιστοσύνη είχε μειωθεί κατά 5,2%.\n6. Πτωτική ήταν και η πορεία των αποταμιεύσεων. Σύμφωνα με τα στοιχεία του ΟΟΣΑ το ποσοστό αποταμίευσης ως προς το διαθέσιμο εισόδημα των νοικοκυριών στις αρχές του 2007 ήταν 3,2%. Στο τέλος του 2013 το ποσοστό αυτό ήταν -11,1%, ενώ στο πρώτο τρίμηνο του 2015 είχε περιοριστεί η πτώση του στο 6,8%. Δηλαδή, τα νοικοκυριά κατά τη διάρκεια της κρίσης όχι μόνο δεν προχώρησαν σε αποταμίευση, αλλά χρησιμοποίησαν και τα ποσά που είχαν στην «άκρη» για να καλύψουν τις υποχρεώσεις τους.\nΤην ίδια ώρα που το διαθέσιμο εισόδημα των ελληνικών νοικοκυριών συρρικνωνόταν, στις χώρες του ΟΟΣΑ καταγράφονταν σημαντική αύξηση. Κατά μέσο όρο το κατά κεφαλήν ΑΕΠ αυξήθηκε κατά 3,3% στο πρώτο τρίμηνο του 2015 έναντι του 2007 στις χώρες του ΟΟΣΑ, ενώ το κατά κεφαλήν διαθέσιμο εισόδημα μεγεθύνθηκε κατά 8,1%. Μάλιστα, ο Οργανισμός επισημαίνει ότι υπάρχουν μεγάλες αποκλίσεις μεταξύ των χωρών του και ειδικά σε εκείνες που εφαρμόστηκαν προγράμματα προσαρμογής όπως η Ελλάδα.\nΩστόσο, ακόμα και στις άλλες δύο χώρες της Ευρωζώνης που εφαρμόστηκε μνημόνιο, οι επιπτώσεις ήταν πολύ πιο περιορισμένες από ό,τι στην Ελλάδα. Στην Πορτογαλία το κατά κεφαλήν διαθέσιμο εισόδημα από το 2007 έως τις αρχές του 2015 μειώθηκε κατά 5,4% και στην Ιρλανδία κατά 4,9%.\nPosted by(Αναρτήθηκε από) Unknown στις 2:26:00 μ.μ.


Νίκος Σαπέρας - Τώρα που φθίνουν αί Οπώραι: Έκθεση στην Art Zone 42\nΤετάρτη, 10 Οκτωβρίου 2012 17:23\nθα πραγματοποιηθούν την Τρίτη 16 Οκτωβρίου 2012. Πρόκειται για μια αναφορά στην εποχή του Φθινοπώρου, όπου οι ώριμοι καρποί είναι έτοιμοι προς βρώση. Η οπτική θεώρηση του Σαπέρα επικεντρώνεται στην πορεία, εξέλιξη και μετασχηματισμό της ταινίας μέσα στο χώρο. Αυτό το κύριο δομικό συστατικό του έργου του, αποτελεί το όχημα για την απόδοση της φόρμας, είτε πρόκειται για τις ζωγραφικές του συνθέσεις, είτε για τρισδιάστατα υπερμεγέθη έργα: μέσα από τη διαδικασία πτύχωσης της ταινίας, η παράσταση αναπτύσσεται, οδηγώντας το βλέμμα σε σχήματα, οργανικές μορφές και φυσικά μοτίβα. Στην παρούσα καλλιτεχνική ενότητα που παρουσιάζεται στην γκαλερί ART ZONE 42, η μετεξέλιξη της ταινίας διαμορφώνεται μέσα από το ελεύθερο και συνάμα αέρινο σχήμα των καρπών του φθινοπώρου. Στα έργα αυτά, που αξιοποιούν αρχές του μινιμαλισμού, ο Σαπέρας παραμένει συνεπής στην προσωπική του γραφή, σε συνέχεια με την μέχρι τώρα δουλειά του, στην περιοχή του «ελαχίστου». Τα επιβλητικά φρούτα του καλλιτέχνη παίρνουν την μορφή που τόσο ευγενικά, αλλά και δυναμικά, ο ίδιος πλάθει πάνω στον καμβά. Αξιοποιώντας τα χαρακτηριστικά της ταινίας καθώς αυτή ξεδιπλώνεται, παράγει ελιγμούς και δημιουργεί με τη μουσικότητά της λιγνές φόρμες, αισθησιακά μπλεγμένες η μία μέσα στην άλλη, σχηματίζοντας πρωτογενείς μορφές σύζευξης του θηλυκού και του αρσενικού. Τα έντονα, αντιθετικά χρώματά του, τα οποία απλώνει αυστηρά και με σύνεση, παρά την απουσία σκίασης υπηρετούν την αφαιρετική και τρισδιάστατη δομή των έργων του. Η ένωση του γήινου λινού του καμβά, με τη δυναμικότητα των χρωμάτων, δημιουργεί ζωντανές συνθέσεις παλλόμενες σε μια γιορταστική ατμόσφαιρα, τις οποίες θέλει να αγγίξει η εποχή, το φθινόπωρο. Οι ασπρόμαυρες δημιουργίες του, φιλοτεχνημένες με κάρβουνο σε ακρυλικό, εντυπωσιάζουν με την απλότητά τους. Η μαεστρία με την οποία χειρίζεται ο Σαπέρας το μολύβι, σχηματίζοντας ρεαλιστικές φωτοσκιάσεις με ελάχιστους σχεδιαστικούς ελιγμούς, ενισχύει την ηρεμία και τη λυρικότητα της σύνθεσης όταν αυτή , αλλού, σαν αποτέλεσμα μιας δυναμικής «χειρονομίας» φτάνει σε ένα εκρηκτικό φινάλε. Αναλόγως και τα γλυπτά του Σαπέρα, αυτόνομες οντότητες ή σε ζεύγη, από λευκό ή κόκκινο μάρμαρο, εκπέμπουν εσωτερικό φως με καμπύλες που το βλέμμα ήρεμα ακολουθεί, ενώ παράλληλα παραπέμπουν στην αίσθηση του αληθινού, του φθινοπωρινού καρπού και σε όσους συνειρμούς οδηγούν τα χρώματά τους. Γιατί όμως ο καλλιτέχνης διάλεξε μήλα και αχλάδια ως κύριες εικόνες της έκθεσής του; Πέρα από την παραπομπή σε θηλυκό και αρσενικό αντίστοιχα, τα μήλα, τα οποία παρουσιάζονται στις πιο πολλές συνθέσεις του, έχουν μια μακραίωνη αλληγορική σημασία και θεωρούνται από πολλούς ερωτικά και μυστηριώδη φρούτα. Στην αρχαία Ελλάδα τα έτρωγαν την πρώτη νύχτα του γάμου γιατί θεωρούνταν σύμβολο γονιμότητας. Στην Ιστορία της Τέχνης πολλοί καλλιτέχνες τα απέδιδαν στη ζωγραφική τους γιατί προσφέρονταν ως ένα τρανό παράδειγμα αποτύπωσης όγκου, πληθώρας σκιάσεων και χρωματικών συνδυασμών στον δισδιάστατο πίνακα. Το μήλο συμβολίζει τη γνώση, την αγάπη. Υπήρξε σύμβολο του καλού και του κακού. Οι Πυθογόρειοι συσχέτιζαν το μήλο με το απόκρυφο, ενώ το κομμένο μήλο καθρέφτιζε τη γνώση των πάντων. Τα χρυσά μήλα στον κήπο των Εσπερίδων εξασφάλιζαν την αθανασία, ενώ ολόκληρος ο Τρωϊκός πόλεμος ξέσπασε όταν ο Πάρις προσέφερε το «Μήλον της Έριδος» στην Αφροδίτη, «τη καλλίστη», με αντάλλαγμα την Ωραία Ελένη, την ομορφότερη γυναίκα επί γης. Τζωρτζίνα Θέου Επιμελήτρια της έκθεσης, Ιστορικός τέχνης ΒΙΟΓΡΑΦΙΚΟ ΕΙΚΑΣΤΙΚΟΥ Ο Νίκος Σαπέρας γεννήθηκε στην Αθήνα το 1949. Σπούδασε Αρχιτεκτονική και Ζωγραφική στην Αθήνα και στο Παρίσι και από το 1979 διατηρεί γραφείο Αρχιτεκτονικών Μελετών. Από το 1974 μέχρι σήμερα έχει παρουσιάσει εννέα ατομικές εκθέσεις στην Ελλάδα και στο εξωτερικό και έχει συμμετάσχει σε επιλεγμένες ομαδικές στην Αθήνα, Λευκωσία, Παρίσι και Βρυξέλλες. Έργα του βρίσκονται σε σημαντικές συλλογές Μουσείων καθώς και σε ιδιωτικές συλλογές, με ενδεικτικές την συλλογή της Εθνικής Πινακοθήκης, το Μουσείο Βορρέ, τη Δημοτική Πινακοθήκη Ύδρας, τη συλλογή Αλεξάνδρου Ιόλα και την συλλογή Αλέξανδρου Τομπάζη. Πληροφορίες\nArt Zone 42, Λ. Βασιλέως Κωνσταντίνου 42, άγαλμα Τρούμαν, Αθήνα\nΕγκαίνια: Τρίτη 16 Οκτωβρίου 2012, ώρα: 7.00. Η έκθεση διαρκεί έως και το Σάββατο 3 Νοεμβρίου 2012. Ώρες λειτουργίας: Κάθε Τρίτη, Πέμπτη και Παρασκευή 11:00–15:00 και 17:30 – 21:00. Tετάρτη και Σάββατο 11:00 – 15:00. Κυριακή και Δευτέρα κλειστά.


Αίτηση για έκδοση διαταγής πληρωμής λόγω μη καταβολής κοινόχρηστων δαπανών πολυκατοικίας (υπόδειγμα δικογράφου) - Καραγιάννης - Σταματίου & Συνεργάτες Δικηγορικά Γραφεία\nΑίτηση για έκδοση διαταγής πληρωμής λόγω μη καταβολής κοινόχρηστων δαπανών πολυκατοικίας (υπόδειγμα δικογράφου)\nΕνώπιον του Ειρηνοδίκη Αθηνών\nΑ.Β., κατοίκου Αθηνών, οδός … αριθ. … υπό την ιδιότητα του διαχειριστή της πολυκατοικίας επί της οδού … αριθ. …\nΓ.Δ., κατοίκου Αθηνών, οδός … αριθ. …\nΕίμαι διαχειριστής της παραπάνω πολυκατοικίας, που βρίσκεται στην οδό … αριθ. …, διορισμένος με την από … απόφαση της Γεν. Συνέλευσης των συνιδιοκτητών, και υπό την ιδιότητα αυτή, έκανα τις εξής δαπάνες για λογαριασμό των ενοίκων της: α) Για αγορά ποσότητας τριών (3) τόνων πετρελαίου θέρμανσης από την εταιρία … προς ... ευρώ τον τόνο, για την οποία εκδόθηκε το υπ’ αριθ. … τιμολόγιο και η σχετική απόδειξη της ως άνω εταιρείας, συνολικώς ... ευρώ, β) Για την πληρωμή ειδών καθαριότητας ... ευρώ, όπως προκύπτει από την απόδειξη αγοράς … .\nΕπειδή, με βάση τον πίνακα αναλογισμού και κατανομής δαπανών που έχει υπογραφεί από τους συνιδιοκτήτες και προσαρτάται στην πράξη της συστάσεως οριζοντίου ιδιοκτησίας η οποία έχει μεταγραφεί νόμιμα, το καθ’ ου, ως ιδιοκτήτης της υπ’ αριθ. Β-2 οριζόντιας ιδιοκτησίας του δευτέρου ορόφου της εν λόγω πολυκατοικίας, που απέκτησε δυνάμει του υπ’ αριθ. … αγοραπωλητηρίου συμβολαίου του συμβολαιογράφου Αθηνών … , βαρύνεται με ποσοστό δαπανών 150%ο και κατά συνέπεια η αναλογία της οφειλής του από την αιτία αυτή ανέρχεται στο ποσό των ... ευρώ στην καταβολή του οποίου είναι υπόχρεος σύμφωνα με τους όρους του κανονισμού της πολυκατοικίας (άρθρο ... ). Επειδή ο καθού αρνείται να καταβάλει το άνω ποσό παρά τις σχετικές οχλήσεις μου. Επειδή σύμφωνα με το άρθρο …. του αυτού Κανονισμού των συνιδιοκτητών της πολυκατοικίας, σε συνδυασμό με τα πρακτικά της ως άνω Γεν. Συνελεύσεως, νομιμοποιούμαι να αξιώσω από τον καθ’ ου, την καταβολή της αναλογίας συμμετοχής του στις δαπάνες της. Επειδή η αίτησή μου αποδεικνύεται από τα προσαγόμενα σε κυρωμένα αντίγραφα και αναφερόμενα πιο πάνω έγγραφα στοιχεία και συγκεκριμένα: 1. Τις αποδείξεις πληρωμής των ποσών και τον πίνακα κατανομής δαπανών. 2. Το υπ’ αριθ. συμβόλαιο … που αποδεικνύει την κυριότητα, εκ μέρους του καθ’ ου, του υπ’ αριθ. Β-2 διαμερίσματος του δεύτερου ορόφου. 3. Την πράξη συστάσεως οροφοκτησίας και τον Κανονισμό της πολυκατοικίας, και 4. Τα πρακτικά της από … Γενικής Συνελεύσεως των συνιδιοκτητών. Επειδή η αίτησή μου είναι νόμιμη και βάσιμη (άρθρ. 623 επ. ΚΠολΔ).\nΓΙΑ ΟΛΟΥΣ ΑΥΤΟΥΣ ΤΟΥΣ ΛΟΓΟΥΣ ΖΗΤΩ: Να γίνει δεκτή η αίτησή μου. Να εκδοθεί διαταγή πληρωμής. Να υποχρεωθεί ο καθ’ ου να καταβάλει σε μένα και υπό την ιδιότητα που παρίσταμαι, το ποσό των ... ευρώ Και να καταδικασθεί στην καταβολή της δικαστικής μου δαπάνης.\nΑθήνα, …/…/… Ο Πληρεξούσιος Δικηγόρος


Μαλάμπο - Βικιπαίδεια\nπρωτεύουσα της Ισημερινής Γουινέας\nΣυντεταγμένες: 03°45′11″N 08°46′44″E / 3.75306°N 8.77889°E / 3.75306; 8.77889\nΗ Μαλάμπο (αγγλικά: Malabo) είναι πρωτεύουσα και μεγαλύτερη πόλη της Ισημερινής Γουινέας στην επαρχία του Βόρειου Μπιόκο, ευρισκόμενη στη βορειότερη ακτή του νησιού Μπιόκο (πρώην Φερνάντο Πο) στην άκρη ενός βυθισμένου ηφαιστείου.. Ο πληθυσμός της είναι γύρω στους 150.000 κατοίκους.\nΆποψη της Μαλάμπο.\nDistrict of Malabo\nΗ πόλη ιδρύθηκε αρχικά το 1827 από τους Βρετανούς, οι οποίοι επινοικίασαν το νησί στην Ισπανία κατά την περίοδο της αποικιοκρατίας. Το όνομα της πόλης ήταν Πορτ Κλάρενς. Τη χρησιμοποίησαν ως ναυτική βάση σε μια προσπάθεια να πατάξουν το δουλεμπόριο. Μάλιστα, πολλοί δούλοι εγκαταστάθηκαν εκεί πριν ακόμα ιδρυθεί η Σιέρρα Λεόνε ως κέντρο δουλεμπορίου. Πολλοί από αυτούς εγκαταστάθηκαν ξανά στη Σιέρρα Λεόνε και μερικοί από τους απογόνους τους ονομάζονται στην Ισημερινή Γουινέα Φερναντίνος (Fernandinos), αποτελώντας μάλιστα ξεχωριστή εθνοτική ομάδα που ομιλούν τη δική τους διάλεκτο (με αφρικανικά και πορτογαλικά στοιχεία).\nΣτη συνέχεια, η Μαλάμπο ονομάστηκε Σάντα Ιζαμπέλ με την επαναφορά στον έλεγχο των Ισπανών. Επιλέχθηκε να αντικαταστήσει την κυριότερη πόλη Μπάτα και να γίνει πρωτεύουσα το 1969. Το 1973 πήρε τη σημερινή της ονομασία, στα πλαίσια των προσπαθειών του καθεστώτος του Φρανσίσκο Μασίας Νγκουέμα για μετονομασία ατόμων και τόπων με πιο "αυθεντικά" αφρικανικά ονόματα.\nΣτην περίοδο της τρομοκρατίας από το καθεστώς του Μασίας, μεθοδεύτηκε η εξολόθρευση της μειονότητας των Μπούμπι, που αποτελούσαν την πλειοψηφία στο νησί Μπιόκο, και η εγκατάσταση στη Μαλάμπο και στη νησιωτική περιοχή των Φανγκ, φυλή στην οποία ανήκε ο Μασίας. Κατά τα τελευταία χρόνια της διακυβέρνησής του, πολλοί κάτοικοι της πόλης έφυγαν.\nΗ μέση θερμοκρασία στην πόλη είναι 25 °C και οι ετήσιες βροχοπτώσεις φτάνουν τα 1.900 χιλιοστά το χρόνο. Το κλίμα είναι ισημερινό. .\nΠαρά το γεγονός ότι αποτελεί την πρωτεύουσα της Ισημερινής Γουινέας, το οδικό δίκτυο στη Μαλάμπο παραμένει υπανάπτυκτο. Ελάχιστοι δρόμοι είναι ασφαλτοστρωμένοι και τα ονόματα πολλών οδών θυμίζουν τον αφρικανικό εθνικισμό, όπως "Λεωφόρος της Ανεξαρτησίας" και "Οδός Πατρίς Λουμούμπα". Στο κέντρο της πόλης βρίσκεται καθεδρικός ναός, που οικοδομήθηκε κατά την περίοδο της αποικιοκρατίας.\nΣτα νοτιοανατολικά της πόλης βρίσκεται το νοσοκομείο, το οποίο όμως υπολειτουργεί λόγω έλλειψης προσωπικού και στα δυτικά το ανακαινισμένο Διεθνές Αεροδρόμιο. Αξιοσημείωτο κτήριο είναι επίσης το Δικαστικό Μέγαρο. Η ανακάλυψη πετρελαίου μετάβαλε κάπως την κατάσταση στην πόλη.\n↑ 1,0 1,1 Malabo at britannica.com\n↑ Cobb, Charles (16 Δεκεμβρίου 2002). «Obiang Sure to Win As Opposition Quits Poll». AllAfrica. http://allafrica.com/stories/200212160112.html.\nΠρεσβεία των ΗΠΑ στη Μαλάμπο\nΑνακτήθηκε από "https://el.wikipedia.org/w/index.php?title=Μαλάμπο&oldid=7839048"\nΤελευταία επεξεργασία στις 19 Οκτωβρίου 2019, στις 19:01\nΤελευταία τροποποίηση 19:01, 19 Οκτωβρίου 2019.


Veuve Clicquot: η σαμπάνια που έγινε pop σύμβολο | Andro\nΟ θαυμαστός οίκος Veuve Clicquot Ponsardin με τη χαρακτηριστική κίτρινη ετικέτα, τώρα και σε ένα όμορφο λεύκωμα του εκδοτικού οίκου Assouline.\nΜε την χαρακτηριστική κίτρινη ετικέτα.\nΗ ιστορία της Veuve Clicquot ξεκινάει το 1772 και σημαδεύεται από μία γυναίκα,την Barbe Nicole Ponsardin. Τη Madame Clicquot που έμεινε χήρα στα 27 της χρόνια, το 1805, όταν και ανέλαβε την οικογενειακή επιχείρηση. Μάλιστα η πρωτοπόρος χήρα το 1810 παράγει την πρώτη χρονολογημένη σαμπάνια στην περιοχή.\nΈκτοτε, η μάρκα δεν έχει σταματήσει να ξεπερνάει το ένα σύνορο μετά το άλλο. Δεν θα πρέπει να λησμονούμε πως ήδη από το 1775 ήταν ο πρώτος οίκος που δρόσισε τα ποτήρια των οινόφιλων με ροζέ σαμπάνια, ενώ η συνεργασία με τους καινοτόμους interior designers Andrée Putman και τους Campana Brothers, πριν από λίγα χρόνια, έδειξε πως η θρυλική εταιρεία προσπαθεί συνεχώς να κάτι κάτι πρωτοποριακό.\nΆλμπουμ για σαμπάνια; Γιατί όχι.\nΤο σύνθημα της χήρας Ponsardin όταν κληρονόμησε την επιχείρηση το 1805 ήταν: «Μόνο μια ποιότητα, η καλύτερη». Αιώνες αργότερα, η μάρκα πίσω από τη χαρακτηριστική κίτρινη ετικέτα συνεχίζει να γράφει τη δική της λαμπρή ιστορία. Τώρα πλέον οι αναφορές δεν περιορίζονται μόνο στη σαμπάνια, αλλά περιλαμβάνουν έναν ολόκληρο τρόπο ζωής.\nΗ έκδοση του λευκώματος από τον οίκο Assouline είναι ένας ύμνος στην εταιρεία-θρύλο με την κίτρινη ετικέτα.Tweet\nΤο 2010, η έδρα της Veuve Clicquot έξω από τη Reims άνοιξε ξανά έπειτα από εκτεταμένη τετραετή ανακαίνιση από τον σχεδιαστή εσωτερικών χώρων Bruno Moinard. Τα σύγχρονα έργα των Yayoi Kusama, Karen Knorr και Pablo Reinoso κοσμούν τώρα την ξύλινη επένδυση του 18ου αιώνα στο Hôtel du Marc: ένας σπαρταριστός συνδυασμός ντιζάιν, τέχνης και γαστρονομίας που λειτουργεί ως κέντρο διάδοσης του πλούτου ενός υπέροχου κρασιού.\nΤο σύνθημα της χήρας Ponsardin όταν κληρονόμησε την επιχείρηση το 1805 ήταν ένα: «Μόνο μια ποιότητα, η καλύτερη».\nΤο 2013, η Veuve Clicquot συνεργάστηκε με τον τριάστερο σεφ Joël Robuchon, τοποθετώντας της cuvées speciales της σε καθένα από τα είκοσι τρία του εστιατόρια. Τον επόμενο χρόνο, μια συνεργασία με τη Ferrari έφερε στο φως τη συλλογή περιορισμένης έκδοσης υπό τον τίτλο «Veuve Clicquot Maranello».\nΟ οίκος Veuve Clicquot Ponsardin είναι συνυφασμένος με την πολυτέλεια και το στυλ.\nΗ έκδοση του λευκώματος από τον οίκο Assouline είναι ένας ύμνος στην εταιρεία-θρύλο και στην απόλαυση της σαμπάνιας που είναι ο συνυφασμένη με την χαρά και το στυλ. Μέσω από τις σελίδες του, μπορεί να μην την γευόμαστε παγωμένη, ωστόσο μαθαίνουμε την ιστορία της και εκτιμούμε ακόμη περισσότερο τον σπινθιροβόλο χαρακτήρα της.\nΔιαβάστε ακόμα: Clovis Taittinger – «Η σαμπάνια είναι η ελευθερία!»\nεκδόσεις Assouline κρασί σαμπάνια